title: Ydinräjähteen rauhanomainen käyttö

text: Ohjelman seuraava ydinkoe tehtiin seuraavan vuoden heinäkuussa, kun 104 kilotonnin Sedan-pommi räjäytettiin Nevada Test Sitella. Kokeen tavoitteena oli tutkia ydinpommien käyttömahdollisuuksia suurissa maansiirtotöissä, kuten kanavien ja satamien kaivamisessa. Kokeen ydinräjähdyksellä siirrettiin 12 miljoonaa tonnia maa-ainesta, sen synnyttäessä samalla maailman suurimman ihmisen tekemän kraatterin. Kokeen sivuvaikutuksena syntyi tosin myös laaja laskeuma, joka satoi Nevadan ja Utahin osavaltioihin.


title: Ydinräjähteen rauhanomainen käyttö

text:
Joulukuussa 1967 tehty Gasbuggy-koe oli ohjelman ensimmäinen viranomaisten ja yksityisten tahojen yhteistyönä toteutettu ydinkoe. Kokeessa selvitettiin ydinräjähdysten käyttömahdollisuuksia maakaasuteollisuuden kaasuntuotannon tehostamisessa.
Maaliskuussa 1968 tehdyssä Buggy-kokeessa kokeiltiin ydinaseiden käyttöä maansiirtotehtävissä rivimäisinä räjäytyksinä. Kokeessa räjäytettiin viisi erillistä 1,08 kilotonnin ydinpommia vaakasuorana linjana. Plowshare-ohjelman voimakkain ydinräjäytys tehtiin osana Flask-koetta, jossa räjäytettiin kolme eritehoista (105, 90 ja 40 kt) ydinpommia maansiirtokäytön tutkimiseksi.


title: Ydinräjähteen rauhanomainen käyttö

text: Ohjelman viimeinen ydinkoe, Rio Blanco tehtiin toukokuussa 1973. Kokeessa räjäytettiin kolme 33 kilotonnin ydinpommia samanaikaisesti samassa porausreiässä. Kokeessa tutkittiin Gasbuggy-kokeen tavoin ydinpommien käyttömahdollisuuksia maakaasuteollisuudessa.


title: Ydinräjähteen rauhanomainen käyttö

text: Operaatio Plowshare lopetettiin vuonna 1977, jolloin ohjelmaan oli käytetty yli 770 miljoonaa dollaria. Ohjelman puitteissa toteutettiin vuosina 1961-1973 kaikkiaan 27 rauhanomaista koetta, joista 23 tapahtui Nevada Test Sitella ja neljä New Mexicon ja Coloradon osavaltioissa. Yhtäkään räjäytyksistä ei tehty puhtaasti kaupallisiin tarkoituksiin.


title: Ydinräjähteen rauhanomainen käyttö

text: Neuvostoliiton tekemistä 124 ydinkokeesta noin 17 prosenttia, eli 124 koetta tehtiin rauhanomaisissa tarkoituksissa. Kokeita tehtiin vuosina 1965–1988 kaikkiaan 80 Venäjällä, 39 Kazakstanissa ja viisi Ukrainassa, Turkmenistanissa ja Uzbekistanissa. Kokeet toteutettiin ”Ydinaseita kansallisen talouden hyväksi” -nimityksellä tunnetun ohjelman alaisuudessa.


title: Ydinräjähteen rauhanomainen käyttö

text: Muut ydinasevaltiot eivät ole suorittaneet rauhanomaisia kokeita lukuun ottamatta Intiaa, joka väitti ensimmäisen vuonna 1974 tekemänsä ydinkokeen olleen rauhanomainen.


title: Sähköinen asiointitunnus

text: Sähköinen asiointitunnus ("satu", engl. FINUID, "Finnish Unique Identification Number") on Suomessa käytettävä, henkilön yksilöivä tunniste. Kyseessä on sähköisen henkilöllisyyden tunnus, jota käytetään verkkoasioinnissa. Sähköinen asiointitunnus aktivoidaan, kun henkilö hankkii Väestörekisterikeskuksen kansalaisvarmennetta hyödyntävän varmennekortin, esimerkiksi henkilökortin. Vuodesta 2003 lähtien Väestörekisteri on luonut jokaiselle uudelle suomalaiselle henkilötunnuksen lisäksi myös sähköisen asiointitunnuksen.


title: Sähköinen asiointitunnus

text: Sähköinen asiointitunnus on määritelty laissa väestötietojärjestelmästä ja Väestörekisterikeskuksen varmennepalveluista (21.8.2009/661).


title: Sähköinen asiointitunnus

text: Sähköinen asiointitunnus on numeroista ja tarkistusmerkistä muodostettu tietojoukko, jonka avulla yksilöidään Suomen kansalaiset ja kotikuntalain mukaisesti Suomessa vakinaisesti asuvat ulkomaalaiset, jotka on merkitty väestötietojärjestelmään. Sähköinen asiointitunnus on samalla tavalla yksilöivä kuin henkilötunnus, mutta ei sisällä henkilöön liittyviä tietoja kuten syntymäaikaa.


title: Sähköinen asiointitunnus

text: Sähköisessä asiointitunnuksessa on kahdeksan numeroa ja tarkistusmerkki, joka voi olla numero tai kirjain. Tarkistusmerkki lasketaan samalla periaatteella kuin henkilötunnuksessa eli jakamalla kahdeksannumeroinen luku 31:llä.


title: Yhä hämärää

text: Yhä hämärää on savonlinnalaisen Paavoharju-yhtyeen ensimmäinen albumi. Se julkaistiin Fonal Recordsin kautta 14. syyskuuta 2005.


title: Faith Evans

text: Faith Evans (s. 10. kesäkuuta 1973) on yhdysvaltalainen laulaja-lauluntekijä. Hän on myös musiikkituottaja, näyttelijä ja kirjailija.


title: Faith Evans

text: Evans oli naimisissa Biggie Smallsin kanssa tämän kuolemaan saakka.


title: Faith Evans

text: Evans on perimältään äitinsä puolelta afroamerikkalainen ja isänsä puolelta valkoinen. Evans ei koskaan ole tavannut isäänsä ja on kertonut aina pitäneensä itseään "mustana".


title: Faith Evans

text: Evans syntyi Floridassa ja kasvoi New Jerseyssä. Hän muutti Los Angelesiin vuonna 1993. Hän toimi aluksi taustalaulajana, minkä jälkeen hän solmi levytyssopimus Puff Daddyn levy-yhtiön kanssa 1994. Vuosina 1995–2001 hän levytti yhtiölle kolme platinaa myynyttä studiolevyä ja teki usein yhteistyötä muiden yhtiön artistien kanssa.


title: Faith Evans

text: Vuonna 2003 Evans siirtyi Capitol Records -levy-yhtiöön. Vuonna 2005 hän julkaisi menestyneen "The First Lady" -levyn ja joululevyn. Vuonna 2010 Evans julkaisi viidennen levynsä "Something About Faith".


title: Eero Salovaara

text: Eero Ilmari Salovaara (5. joulukuuta 1918 – 30. marraskuuta 1996) oli ekonomi ja OTK:n pääjohtaja 1966–1981.


title: Eero Salovaara

text: Salovaara kirjoitti ylioppilaaksi 1936, valmistui ekonomiksi 1938. Hän oli Keru oy:n toimitusjohtaja 1940–1952, OTK:n kaupallisen johtajan apulainen 1946–1947, kaupallinen apulaisjohtaja 1947–1952, hallinnollinen johtaja 1952–1958, tekstiiliryhmän johtaja 1959–1960, johtokunnan varapuheenjohtaja ja pääjohtajan varamies 1960–1966, johtokunnan puheenjohtaja ja pääjohtaja 1966–1980.


title: Reservikomppania

text: Reservikomppania oli 1882–1901 Suomen suuriruhtinaskunnan armeijan harjoitusyksiköiden yleisnimitys. Komppanioita oli yhteensä 32 kappaletta eli neljä jokaisessa pataljoonan reservipiirissä. Niissä koulutettiin ne kutsuntatarkastuksen hyväksytysti läpäisseet miehet, jotka arvannoston perusteella välttyivät joutumasta vakinaiseen väkeen. Asevelvollisten palvelus vakinaisessa väessä kesti kolme vuotta, kun taas muut saivat lyhyemmän koulutuksen kolmena kesänä pidetyissä reserviharjoituksissa.


Yhdysvaltain presidentinvaalien esivaalit ovat prosessi, jossa poliittiset puolueet (demokraatit ja republikaanit) valitsevat ehdokkaansa Yhdysvaltain presidentinvaaleihin. Esivaalit järjestetään jokaisessa osavaltiossa eri ajankohtina vaalivuoden tammi–kesäkuussa. Varsinaiset presidentinvaalit järjestetään marraskuussa.


title: Yhdysvaltain presidentinvaalien esivaalit

text: Esivaalien toteuttamiseen on käytännössä kaksi vaihtoehtoista tapaa: osavaltion järjestämä esivaali ("primary election") tai puolueen järjestämä vaalikokous ("caucus"). Vaalitapa on molemmissa epäsuora, eli niissä valitaan edustajat puoluekokoukseen, joka valitsee puolueen presidenttiehdokkaan. Valittujen edustajien lisäksi puoluekokoukseen osallistuu niin sanottuja superdelegaatteja, jotka ovat puolueen johtajia ja muita korkeassa asemassa olevia poliitikkoja.


text: Yhdysvaltain presidentinvaalien esivaalijärjestelmän etuna on se, että ehdokkaiden ei tarvitse kampanjoida kaikissa osavaltioissa samanaikaisesti. Haittana voidaan pitää sitä, että pienet osavaltiot (Iowa ja New Hampshire), jotka pitävät esivaalinsa ensimmäisinä, saavat suhteettoman paljon vaikutusvaltaa lopputulokseen, koska niiden esimerkin mukaan äänestetään monissa myöhemmissä esivaaleissa. Iowassa hävinneitä ehdokkaita on kuitenkin 2000-luvulla päässyt puolueensa presidenttiehdokkaiksi voitettuaan riittävästi esivaaleja muualla (Mitt Romney 2012 ja John McCain 2008).


text: Vuoden 2016 presidentinvaalien ensimmäiset esivaalit järjestettiin Iowassa 1. helmikuuta. Niin sanottu supertiistai, jolloin esivaalit järjestetään useassa osavaltiossa, oli 1. maaliskuuta.


title: Taiteentutkimus

text: Taiteentutkimus voi viitata seuraaviin:


title: Myytinmurtajat (13. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (13. tuotantokausi)

text: Kari Byron, Tory Belleci ja Grant Imahara eivät enää esiinny ohjelmassa. Hyneman ja Savage ovat ainoat myytinmurtajat.


title: Myytinmurtajat (13. tuotantokausi)

text: Kauden 13 jaksot 223–236 esitettiin Yhdysvalloissa vuonna 2015.


title: Sädesypressit

text: Sädesypressit ("Callitris") on sypressikasvien heimoon (Cupressaceae) kuuluva havupuusuku. Siihen kuuluu noin 15 lajia. Suvun edustajat ovat ainavihantia pensaita tai puita, joita esiintyy luonnonvaraisena Australiassa ja Uudessa-Kaledoniassa. Sädesypressien sekä läheisten "Actinostrobus"- ja "Neocallitropsis"-sukujen lehdet ja käpysuomut ovat asettuneet säteittäisesti, toisin kuin lähes kaikilla muilla sypressikasveilla, joilla ne ovat vastakkaisesti tai kierteisesti.


title: Sädesypressit

text: Suvun tieteellinen nimi "Callitris" on todennäköisesti johdettu kreikankielisistä sanoista, joka tarkoittavat kaunista ja lukua kolme, minkä on sanottu viittaavan kasvien säteittäin kolmen kiehkuroissa kasvaviin lehtiin ja käpysuomuihin.


title: Sädesypressit

text: Sädesypressit ovat puuvartisia kasveja. Ne ovat usein pensaita, mutta voivat myös kasvaa puumaisiksi. Latvus on kartiomainen tai pyöristynyt, ja oksat ovat lähes vaakasuuntaisesti siirottavia tai kohenevia. Usealta lajilta tunnetaan luontaisena kasvavia luutamaisia pystyvartisia muotoja. Suuremmilla puumaisilla kasveilla on usein paksu ja uurteinen kaarna.


title: Sädesypressit

text: Suvun kasvit ovat ainavihantia. Lehtiä on useaa tyyppiä. Nuorten kasvien varhaislehdet ovat yleensä neulasmaisia. Vanhempien kasvien myöhäislehdet ovat suomumaisia. Lehtiasento on säteittäinen, ja lehdet voivat muodostaa kolmen tai neljän lehden kiehkuroita. Lehdet ovat kannaltaan johteisia ja kasvavat rangan myötäisesti. Kiehkuran lehdet ovat usein toisiinsa kiinnikasvaneita.


title: Sädesypressit

text: Sädesypressit ovat yleensä yksikotisia, ja samassa kasviyksilössä on erillisiä hede- ja emikukintoja. Kukinnot kasvavat yksinäisesti tai pienissä ryppäissä oksanhaaran kärjessä. Hedekukinnot eli hedekävyt ovat pieniä, lyhyen lieriömäisiä, ja koostuvat 8–20 hedelehdestä, jotka voivat olla ristikkäisen vastakkaisesti pareittain tai säteittäisesti kolmittain rangan ympärillä. Emikukinnot eli varsinaiset kävyt ovat lähes pallomaisia ja koostuvat kahdesta kolmen tai neljän käpysuomun kiehkurasta. Käpysuomut muodostuvat yhdestä varsinaisesta käpysuomusta ja yhdestä peitinsuomusta, jotka ovat yhteenkasvaneet. Suomut avautuvat siten, että koko käpy aukeaa kärjestään, kuten myös läheisellä "Actinostrobus"-suvulla, mutta toisin kuin useimmilla sypressikasveilla. Kävyt voivat joillakin lajeilla olla serotiinisia, mikä tarkoittaa käpysuomujen jäävän kiinni kävyn kypsyessä ja aukeavan vasta myöhemmin kuumuuden tai jonkin muun ulkoisen tekijän vaikutuksesta. Yhdessä käpysuomussa on 1–8 siemenaihetta. Siemenellä on kaksi tai kolme lenninsiipeä. Sirkkalehtiä on kaksi.


title: Sädesypressit

text: Sädesypressit kuuluvat sypressikasvien heimon alaheimoon Callitroideae. Niiden lähimpiä sukulaisia ovat monia sädesypressejä ulkoisesti hyvin paljon muistuttava suku "Actinostrobus" sekä omaan yksilajiseen sukuunsa kuuluva "Neocallitropsis pancheri". Osa tutkijoista on ehdottanut kummankin näistä suvuista lajien sisällyttämistä sädesypresseihin. Näille kolmelle suvulle on yhteistä säteittäinen lehtien ja käpysuomujen asento, siinä kun lähes kaikilla muilla sypressikasveilla ne ovat vastakkaisesti tai kierteisesti.


title: Sädesypressit

text: Sukuun kuuluu käytetystä lähteestä riippuen yleensä 15–18 lajia. Seuraavat yleisesti hyväksytyt lajit tunnistetaan käytännössä kaikissa lähteissä:Sädesypressejä kasvaa luonnossa Australian itä- ja eteläosissa, Tasmanian saarella ja Uudessa-Kaledoniassa. Useimmat suvun lajit kasvavat vain hyvin suppealla alueella. Sädesypressejä esiintyy kuitenkin paikallisesti erityisesti Australian Uuden Etelä-Walesin osavaltiossa metsien valtapuulajinakin.


title: Sädesypressit

text: Sädesypressejä kasvaa kuivissa metsissä tai pensastoalueilla, joille ovat tyypillisiä kuumat kesät ja lämpimät tai leudot talvet. Ne kasvavat yleisesti samoilla alueilla useiden rasterikkien ("Myoporum"), kasuariinojen ("Casuarina"), "Geijera"-suvun lajien sekä keihäsakaasian ("Acacia aneura") kanssa.


title: Sädesypressit

text: Kuten yleensäkin Australian metsissä, tulella on tärkeä ekologinen merkitys sädesypressien elinalueilla. Useimmat suvun lajit eivät kuitenkaan siedä maastopaloja kovinkaan hyvin, vaan kasvavat yleensä alueilla, joilla palot eivät toistu kovin tiheään. Palon sattuessa sädesypressit eivät useinkaan selviä hengissä, vaan uusiutuvat siemenistä. Joillakin lajeilla kävyt voivat olla serotiinisia, siten että ne avautuvat ja vapauttavat siemenet vasta palon tai muun ulkoisen tekijän kuivattaessa käpyjä.


title: Kirill Pushkareff

text: Kirill Pushkareff (; 1897–1984) oli Suomeen lokakuun vallankumouksen jälkeen siirtynyt venäläinen emigrantti, joka toimi muun muassa Etsivän Keskuspoliisin tiedottajana. Monet pitivät häntä kaksois- tai jopa kolmoisagenttina.


title: Kirill Pushkareff

text: Venäläisen kenraalin poika Pushkareff vietti lapsuutensa Haminassa ja oli ennen vallankumousta Venäjän keisarillisen armeijan tykistössä kapteenina. Lokakuun vallankumouksen jälkeen hän joutui 1918 Tšekan vangitsemaksi. Häntä uhkasi kuolemantuomio mutta hän onnistui välttämään sen. Pushkareff palveli bolsevikkien joukoissa ja oli muun muassa puna-armeijan tykistökurssin opettajana kunnes pääsi pakenemaan ensin Viroon ja sieltä Puolaan. Hän tuli Suomeen marraskuussa 1921 ja oli mukana 1920- ja 1930-luvuilla venäläisten emigranttien toiminnassa muun muassa venäläisen klubin rahastonhoitajana. Hän oli työssä Fazerin makeistehtaalla ja toimi samalla peitenimellä "Carl Pushkin" Etsivän Keskuspoliisin tietolähteenä tiedottaen venäläisten emigranttien toimista. Pushkareff sai Suomen kansalaisuuden 1929. Hän pääsi myöhemmin Valpon palvelukseen ja toimi August Veinilin nimellä ulkomaalaisten kuulustelijana sekä passitoimiston kanslistina.


title: Kirill Pushkareff

text: Sotavuosina Pushkareff oli saksalaisten Büro Cellariuksen ja Japanin lähetystön tietolähteenä sekä toimi jatkosodan aikana yleisesikunnan tiedusteluosaston sotilasvirkailijana.


title: Kirill Pushkareff

text: Pushkareff luovutettiin valvontakomission vaatimuksesta Neuvostoliittoon huhtikuussa 1945 niin kutsuttujen Leinon vankien mukana, ja kymmenen vuoden kuluttua, marraskuussa 1955, hän pääsi takaisin Suomeen. Hän palasi Suojelupoliisin palvelukseen Kirill Cornellin nimellä sairaalahoidon jälkeen, ja vankeusvuodet laskettiin virkavuosiksi.


title: Kirill Pushkareff

text: Pushkareff tuomittiin vuonna 1961 puoleksitoista vuodeksi kuritushuonevankeuteen vakoilusta Neuvostoliiton hyväksi hänen toimittuaan KGB:n tietolähteenä. Pushkareff toimi 1950-luvun lopulla myös Länsi-Saksan tiedustelupalvelu BND:n tiedottajana. Vankeudesta vapauduttuaan Pushkareff toimi tulkkina ja kääntäjänä.


title: Luontokeskus Petola

text: Metsähallituksen ylläpitämä Luontokeskus Petola Kuhmossa on perustettu lisäämään ja levittämään tietoa Suomen suurpedoista. Keskuksesta saa tietoa pedoista, niiden ominaisuuksista ja käyttäytymisestä, pedoista tehdyistä tutkimuksista, populaatioista ja petoihin liittyvistä kansantaruista.


title: Luontokeskus Petola

text: Keskuksen suurpetonäyttely keskittyy neljään suomesta tavattavaan suurpetoon – karhuun, suteen, ilvekseen ja ahmaan sekä niiden ohella maakotkaan ja metsäpeuraan. Keskuksessa on myös väliaikaisia näyttelyitä vaihtuvin aihein.


title: Luontokeskus Petola

text: Petolassa Metsähallituksen asiakaspalvelu tarjoaa tietoa Kuhmon ja Kainuun retkeily- ja virkistyskohteista, luonnonsuojelusta ja -suojelualueista.


title: Kauhukeittiö (kausi 9)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 9 ohjelman voittaja pääsi johtamaan newyorkilaista miljardin dollarin BLT Steak -ravintolaa. Kausi esitettiin Yhdysvalloissa FOX-kanavalla 18. heinäkuuta – 19. syyskuuta 2011.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 9)

text: Paul Niedermannin joukkue


title: Kauhukeittiö (kausi 9)

text: Will Lustbergin joukkue


title: Erik Gustafsson

text: Erik Gustafsson voi tarkoittaa seuraavia henkilöitä:


title: Red Velvet

text: Red Velvet () on vuonna 2014 perustettu viisijäseninen eteläkorealainen yhtye, jonka levy-yhtiönä toimii SM Entertainment. Yhtyeeseen kuuluvat Irene, Seulgi, Wendy, Joy ja Yeri.


title: Red Velvet

text: Red Velvet julkaisi ensimmäisen singlensä "Happiness" elokuussa 2014. Kappaleen alkuperäinen musiikkivideo poistettiin YouTubesta pian sen julkaisemisen jälkeen ongelmallisten kuvien takia ja korvattiin muokatulla versiolla. Red Velvet julkaisi toisen singlensä "Be Natural" ja sen musiikkivideon lokakuussa 2014. Kappale on SM Entertainmentin ensimmäisen tyttöyhtyeen S.E.S:in samannimisen kappaleen uudistettu versio.


title: Red Velvet

text: Red Velvetiin lisättiin uusi jäsen, Yeri, joka oli mukana yhtyeen uudella musiikkivideolla "Automatic". Yhtye julkaisi ensimmäisen minialbuminsa "Ice Cream Cake" ja samannimisen kappaleen musiikkivideon maaliskuussa 2015. Red Velvet esiintyi ensimmäisen kerran Yhdysvalloissa vuosittaisessa KCON-tapahtumassa Los Angelesissa, Kaliforniassa. Red Velvet julkaisi ensimmäisen studioalbuminsa "The Red" ja sen pääsinglen "Dumb Dumb" syyskuussa 2015. Yhtye oli mukana SM Entertainmentin talviteemaisessa albumiprojektissa "Winter Garden", julkaisten singlen "Wish Tree" joulukuussa 2015.


title: Red Velvet

text: Yhtyeen jäsenet ovat:


title: Hubert Robert

text: Hubert Robert (1733–1808) oli ranskalainen esiromantiikan ajan taidemaalari. Rauniomaalaus oli Robertin erikoisala. Siihen hän sai vaikutusta G. P. Panninilta oleskellessaan Italiassa 1754–1765. Koska hän maalasi erityisesti antiikin ajan raunioita, käytetään hänestä nimeä "Robert des Ruines". Rauniomaalausten lisäksi Robert esitti arkkitehtuurimaalauksia, jotka monesti kuvaavat romanttisia maisemia. Hänen maisemakuvaustensa katsotaan kolorismin osalta edeltäneen 1800-luvun ulkoilmamaalausta Robert työskenteli myös puutarhataiteilijana.


title: Kenneth Roberts

text: Kenneth Lewis Roberts (8. joulukuuta 1885 Kennebunk, Maine – 21. heinäkuuta 1957 Kennebunkport, Maine) oli yhdysvaltalainen kirjailija, joka kirjoitti historiallisia seikkailuromaaneja. Ne ovat tarkkoja ja perustuvat lähdetutkimukseen. Niistä on suomennettu "Vihreä keulakuva" (1931, suom. 1949), "Luoteisväylä" (1937, suom. 1938–1940), "Kuumat tuulet" (1947, suom. 1948) ja "Haaksirikkoiset" (1955, suom. 1958).


title: Kansallisen divisioonan kausi 2015–2016

text: Kansallisen divisioonan kausi 2015–2016 on Moldovan jalkapallon ylimmän sarjatason 25. kausi. Se alkoi 25. heinäkuuta 2015 ja päättyy toukokuussa 2016. Kauden alussa hallitseva mestarijoukkue on Milsami Orhei. Kaudelle 2015–2016 Kansalliseen divisioonaan nousi kaksi joukkuetta: Petrocub Hincesti ja Speranta Nisporeni.


title: Kansallisen divisioonan kausi 2015–2016

text:
Päivitetty 1. tammikuu 2016 pelattujen otteluiden jälkeen. Lähde: Divizia Nationala scores & results
Kotijoukkue on vasemmassa reunassa.


title: Kauhukeittiö (kausi 10)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 10 ohjelman voittaja pääsi johtamaan lasvegasilaista miljardin dollarin Gordon Ramsay Steak -ravintolaa Paris Las Vegas -luksushotelliin. Kausi esitettiin Yhdysvalloissa FOX-kanavalla 4. kesäkuuta – 10. syyskuuta 2012.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 10)

text: Christina Wilsonin joukkue


title: Kauhukeittiö (kausi 10)

text: Justin Antiorion joukkue


title: Kauhukeittiö (kausi 10)

text: Kilpailun voittanut Christina Wilson siirtyi vuonna 2014 työskentelemään Gordon Ramsay BurGR -ravintolaan Las Vegasin Planet Hollywood Resort -kasinolomakeskukseen.


title: Neocallitropsis pancheri

text: Neocallitropsis pancheri on sypressikasvien heimoon (Cupressaceae) kuuluva erittäin uhanalainen havupuulaji. Se on suvun Neocallitropsis ainoa laji. Se on ainavihanta pensas, joka voi myös olla puumainen. Sitä esiintyy luonnonvaraisena ainoastaan Uudessa-Kaledoniassa.


title: Neocallitropsis pancheri

text: Suvun tieteellinen nimi koostuu etuliitteestä "neo-", joka tarkoittaa uutta, sekä nimestä "Callitropsis", joka tarkoittaa ”"Callitrisin" kaltaista”, mikä viittaa lähisukuisiin sädesypresseihin ("Callitris"). Lajinimi "pancheri" kunnioittaa 1800-luvulla elänyttä ranskalaista kasvitieteilijää Jean Pancheria.


title: Neocallitropsis pancheri

text: "Neocallitropsis pancheri" on puuvartinen kasvi, joka on usein pensasmainen, mutta voi olla myös puumainen. Se kasvaa tavallisimmin 4–6 metrin korkeuteen, mutta voi joskus tulla kymmenenkin metriä korkeaksi. Varret voivat tulla läpimitaltaan 30–50 senttimetriä leveäksi. Paksummissa varsissa harmahtava kuori hilseilee kapeina liuskoina. Suuremmat oksat ovat siirottavia tai kohenevia, ja niiden pienemmät oksanhaarat yleensä yläviistoja tai pystyjä. Latvus on usein pyöreähkö tai leveä mutta voi olla kartiomainenkin. Lehtevät versot ovat enimmillään noin 20 senttimetriä pitkiä ja yleensä 5–10 millimetriä leveitä. Ne kasvavat tiheässä lähellä suurten oksien kärkeä.


title: Neocallitropsis pancheri

text: Laji on ainavihanta. Lehdet kasvavat säteittäisesti neljän lehden kiehkuroissa. Jokainen kiehkura on kääntynyt 45 astetta edellisestä siten, että lehdet muodostavat kahdeksan riviä rangan ympärille. Lehtiä on useaa tyyppiä. Varhaislehdet ovat tyypillisesti kapean suikeita, teräväkärkisiä, noin 8–14 millimetriä pitkiä ja alle millimetrin levyisiä. Myöhäislehdet ovat usein limittäisiä, vain 4–5 millimetriä pitkiä ja noin 2 millimetriä leveitä. Kasveilla on myös siirtymävaiheen lehtiä, jotka ovat yleensä mittasuhteiltaan jossakin varhais- ja myöhäislehtien välillä. Ilmarakoja on lehtien kummallakin pinnalla. Alapinnalla ne muodostavat kaksi selkeää ilmarakojuovaa.


title: Neocallitropsis pancheri

text: Laji on yleensä kaksikotinen. Hedekukinnot eli hedekävyt ovat päätteisiä, 10–12 millimetriä pitkiä ja 6–7 millimetriä leveitä. Ne koostuvat kolmesta tai neljästä rangan ympärillä olevasta neljän hedelehden kiehkurasta. Hedelehdet ovat noin 4–6 millimetriä pitkiä ja muodoltaan vinoneliömäisen kilpimäisiä. Hedelehdessä on tavallisesti 6-14 siitepölyä tuottavaa pölylokeroa.


title: Neocallitropsis pancheri

text: Emikukinnot eli kävyt kasvavat lyhyen oksanhaaran kärjessä ja ovat kypsinä suomujen avauduttua enimmillään noin 1,5 senttimetriä pitkiä. Käpysuomut muodostuvat yhteenkasvaneesta varsinaisesta käpysuomusta ja peitinsuomusta. Käpy koostuu kahdesta neljän käpysuomun kiehkurasta. Suomut avautuvat kävyn kypsyttyä vapauttaen siemenet. Siemeniä kehittyy tavallisesti vain 1–4 käpyä kohden. Ne ovat 6–7 millimetriä pitkiä ja 2,5–3,5 millimetriä leveitä, ja niillä on kaksi tai kolme lenninsiipeä.


title: Neocallitropsis pancheri

text: "Neocallitropsis pancheri" kuuluu sypressikasvien heimon alaheimoon Callitroideae. Sen lähimpiä sukulaisia ovat sädesypressit ja suku "Actinostrobus". Se luokitellaan tavallisesti omaan yksilajiseen sukuunsa, koska se eroaa selvästi käpyjen ja lehtien ominaisuuksiltaan sekä kasvutavaltaan kaikista muista sypressikasveista. Eräät tutkijat ovat kuitenkin ehdottaneet sen siirtämistä sen lähimpien sukulaisten, sädesypressien sukuun.


title: Neocallitropsis pancheri

text: "Neocallitropsis pancheri" kasvaa ainoastaan Uudessa-Kaledoniassa. Sitä esiintyy luonnonvaraisena Uuden-Kaledonian kolmesta provinssista ensisijaisesti Province Sudissa mutta myös yhdellä paikalla Province Nordissa. Sen kasvupaikat sijaitsevat lähes merenpinnantasosta noin 950 metrin korkeuteen.


title: Neocallitropsis pancheri

text: Kansainvälinen luonnonsuojeluliitto luokittelee "Neocallitropsis pancheri" -lajin erittäin uhanalaiseksi. Sen levinneisyysalue on pienentynyt selvästi 1900-luvun toisella puoliskolla, ja sen kolme elinympäristöä ovat pahoin sirpaloituneet.


title: Neocallitropsis pancheri

text: Se on sopeutunut elämään vähäravinteisilla pensastoisilla serpentiinimailla, ja viihtyy parhaiten jokirannoilla. Useat Uuden-Kaledonian havupuista kasvavat serpentiinialueilla, ja muita saman alueen tyypillisiä kasveja ovat sädesypressilaji "Callitris neocaledonica", kaurilaji "Agathis ovata", podokarpuskasveihin (Podocarpaceae) kuuluvat "Dacrydium araucarioides", "Dacrydium guillauminii", "Dacrycarpus vieillardii" ja "Podocarpus novae-caledoniae" sekä useat sarakasvien heimon (Cyperaceae) lajit.


title: Venera 11

text: Venera 11 () oli toinen Neuvostoliiton Venusta tutkivan Venera-ohjelman kahdesta avaruusaluksesta koostuvan tutkimusohjelman aluksista. Molemmat tutkimusohjelman avaruusalukset, Venera 11 ja Venera 12, sisälsivät ohilento-osan ja laskeutujaosan. Alusten mittalaitteistot olivat identtisiä. Ohilento-osa sisälsi aurinkotuulen koostumusta, gammasäteilypurskeita, ultraviolettisäteilyä ja Venuksen ionosfäärin elektronitiheyttä mittaavia laitteita. Laskeutujaosa sisälsi Venuksen ilmakehän ominaisuuksia tutkivia mittalaitteita.


title: John Ross

text: Sir John Ross (1777–1856) oli brittiläinen napaseuduntutkija ja kontra-amiraali. Rossin vuonna 1818 johtama luoteisväylän etsintäretki oli epäonnistumisestaan huolimatta merkityksellinen. Hänen vuosina 1829–1833 johtamallaan Boothian niemimaalle ja Kuningas Williamin saarelle suuntautuneella retkellä löydettiin magneettinen pohjoisnapa. Vuosina 1850–1851 hän johti kolmatta arktista tutkimusmatkaa


title: Venera 12

text: Venera 12 () oli toinen Neuvostoliiton Venusta tutkivan Venera-ohjelman kahdesta avaruusaluksesta koostuvan tutkimusohjelman aluksista. Molemmat tutkimusohjelman avaruusalukset, Venera 11 ja Venera 12, sisälsivät ohilento-osan ja laskeutujaosan. Alusten mittalaitteistot olivat identtisiä. Ohilento-osa sisälsi aurinkotuulen koostumusta, gammasäteilypurskeita, ultraviolettisäteilyä ja Venuksen ionosfäärin elektronitiheyttä mittaavia laitteita. Laskeutujaosa sisälsi Venuksen ilmakehän ominaisuuksia tutkivia mittalaitteita.


title: Ducati Corse

text: Ducati Corse on italialaisen Ducatin kilpailujaos, joka kilpailee ratamoottoripyöräilyssä. Se kilpailee pääosin Superbike ja MotoGP- luokissa, sekä pienemmissä kansallisissa luokissa. Ducati on kilpaillut Superbikessa vuodesta 1988 lähtien, mutta oli poissa vuosina 2011–2013. Se on voittanut valmistajien mestaruuden viisitoistakertaa ja kuljettajien mestaruuden neljätoistakertaa. MotoGP:ssä Ducati on kilpaillut vuodesta 2003 alkaen ja saavuttanut yhden kuljettajan mestaruuden.


title: Ducati Corse

text: Ducati aloitti kilpailemaan Superbikessa Ducati Team Lucky nimellä sen perustamisesta alkaen 1988 aina kauteen 2010 saakka, kunnes teki paluun 2014. Ensimmäisen maailmanmestaruuden tallille toi ranskalainen Raymond Roche kaudella 1990. Sittemmin Ducati on saavuttanut 14 kuljettajien maailmanmestaruutta, joista yksitoista on tullut tehdastallin ajamana ja kolme asiakastallin tuomana. Doug Polen voitti ensin 1991 Fast By Ferracci tallissa, 1996 Troy Corser Promotor Power Horse -tallissa ja viimeisin 2011 Carlos Checa Althea Racing tallin Ducatilla.


title: Ducati Corse

text: Avauskaudella Ducati jäi valmistajien sarjassa toiseksi viimeiseksi kerättyään 70 pistettä. Marco Lucchinelli oli tallin ainut vakituinen kuljettaja, joka voitti kauden aikana kaksi kilpailua. Ensin Britannian toisen lähdön ja Itävallassa ensimmäisen lähdön. Hän onnistui ajamaan neljästi palkintokorokkeelle. Lucchinelli jätti kauden kaksi viimeistä kilpailua väliin ja sijoittui MM-sarjassa viidenneksi. Ducatilla ajoivat kolme muuta kuljettajaa satunnaisia kilpailuja, joista paras oli australialainen Glenn Williams ajettuaan kauden päätöskilpailussa Uudessa-Seelannissa ensimmäisessä lähdössä sijalle 10 ja toisessa sijalle 8. Mauro Ricci ajoi kolmikosta eniten kilpailuja, mutta sijoittui parhaimmillaan kymmenenneksi. Mike King menestyi heikoiten ajettuaan Williamsin tavoin kauden päätöskilpailussa, jossa hänen sijoitukset oli 12 ja 15.


title: Ducati Corse

text: Lucchinelli siirtyi ensimmäisen kauden jälkeen Ducatin tallipäälliköksi ja tallin nimi muutettiin Squadra Corse Ducati Lucchinelli muotoon. Kuljettajiksi tulivat ranskalainen Raymond Roche, joka oli ajanut jo muutaman kilpailun kaudella 1988 ja italialainen Baldassarre Monti. Ducatilla ajoivat kauden aikana myös Lucchinelli itse ilman menestystä ja Massimo Broccoli, joka sijoittui MM-sarjassa sijalle 26. Roche menestyi parhaiten sijoittuen kuljettajien sarjassa kolmanneksi voitettuaan kauden aikana eniten kilpailuja (5). Hän hävisi kuitenkin maailmanmestaruuden Hondalla ajaneelle Fred Merkelille 50 pisteen erolla. Monti sen sijaan ajoi MM-pisteissä kahdeksanneksi 99 pisteellä. Valmistajien sarjassa Ducati sijoittui kolmanneksi.


title: Ducati Corse

text: Kaudella 1990 Ducati otti ensimmäisen kuljettajien mestaruuden, kun valmistajien pisteissä se oli toinen häviten Hondalle kuuden pisteen erolla. Raymond Roche otti uransa ensimmäisen mestaruuden 57 pisteen erolla toiseksi tulleeseen Fabrizio Pirovanoon. Roche voitti kahdeksan kilpailua, joista Espanjassa, Kanadassa ja Ranskassa hän voitti molemmat lähdöt. Roche ajoi kuudesti peräkkäin palkintokorokkeelle, kunnes keskeytti Saksan ensimmäisessä lähdössä. Hän ajoi tämän jälkeen neljä kertaa peräkkäin kahden parhaan joukkoon.


title: Ducati Corse

text: Kausi 1991 oli viimeinen Lucchinellin ollessa tallipäällikkönä, samalla Ducati ajatti toista tallia Team Fast by Ferracci, jossa ajoi yhdysvaltalainen Doug Polen, kun Roche jatkoi Lucchinellin Ducatilla. Polen voitti ylivoimaisesti mestaruuden, kun Roche sijoittui toiseksi. Kaksikon välinen piste-ero oli 150 pistettä. Polen voitti kauden aikana 17 kilpailua, kun Roche neljä. Ducati voitti valmistajien mestaruuden 134 pisteen erolla Yamahaan. 26:sta kilpailusta Ducati voitti 23.


title: Ducati Corse

text: Ducati ajoi avauskautensa uudella sponsorilla XEROX – Ducati Nortel Net. kaudella 2004, jolloin kuljettaja kaksikkona oli Garry McCoy ja avauskauttaan Superbikessa ajaneen Miguel Praian. Talli ei virallisesti siirtynyt Ducatin päätalliksi ennen kuin kaudella 2005, kun samaan aikaan Ducati Fila toimi myös tehdastallina. McCoy onnistui ajamaan Ducati 999 RS:llä pisteissä kuudenneksi kerättyään 199 pistettä. Hän voitti kauden aikana yhden kilpailun Australiassa ja ajoi vielä kahdesti palkintokorokkeelle Italiassa. Sen sijaan Praia ajoi parhaimmillaan sijalle 13 avauskilpailussa ja keräsi kauden aikana kahdeksan pistettä.


title: Ducati Corse

text: Ducati päätti osallistua MotoGP:hen kaudella 2003, kun vuotta aikaisemmin teknisten sääntömuutosten myötä nelitahtimoottorit tulivat käyttöön. He julkistivat ensimmäisen pyöränsä Mugellossa 2002, jonka kuljettina ensimmäisellä kaudella olivat Loris Capirossi ja Troy Bayliss. Ducatin ensimmäinen mestaruus tuli kuljettajien mestaruuden myötä kaudella 2007, kun Casey Stoner voitti maailmanmestaruuden. Ducati on saavuttanut toistaiseksi MotoGP:ssä yhteensä 35 voittoa, joista Casey Stonerilla on eniten (23). Muut Ducatilla voittaneet ovat Loris Capirossi (7), Andrea Dovizioso (3), Troy Bayliss (1) ja Andrea Iannone (1).


title: Ducati Corse

text: Avauskaudella Ducati sijoittui tallipisteissä toiseksi 225 pisteellä heti Hondan jälkeen, joka keräsi 395 pistettä. Kuljettajakaksikosta Capirossi sijoittui kokonaispisteissä neljänneksi keräten yhteensä 177 pistettä. Hän ajoi avauskilpailussa Ducatin kolmanneksi ja otti tallin historian ensimmäisen voiton Katalonian kilpailussa. Capirossi ajoi yhteensä kuusi kertaa palkintokorokkeelle ollen Italiassa ja Australiassa toinen, sekä kolmantena Japanissa, Portugalissa ja Valenciassa. Capirossi ajoi myös Ducatille sen ensimmäisen paalupaikan Espanjassa, mutta joutui keskeyttämään kilpailun.


title: Ducati Corse

text: Bayliss oli loppupisteissä kuudes 128 pisteellä, häviten viidenneksi tulleelle Nicky Haydenille kahdella pisteellä. Bayliss ajoi parhaimmillaan kolmanneksi Espanjan, Saksan ja Tšekin kilpailuissa.


title: Ducati Corse

text: Toisella kaudella Ducatin kuljettajina olivat edellisen kauden tapaan Bayliss ja Capirossi. Menestys oli heikompaa edelliseen kauden nähden ja Ducati sijoittui kolmanneksi valmistajien pisteissä 169 pisteellä. Honda ja Yamaha olivat edellä. Kumpikin kuljetta ajoi Ducatin kerran kolmanneksi. Capirossi Australiassa ja Bayliss Valenciassa. Capirossi sijoittui kuljettajien pisteissä yhdeksänneksi 117 pisteellä ollen tasapisteissä Nicky Hayden kanssa. Bayliss sitä vastoin oli neljästoista kokonaispisteissä 71 pisteellä. Hän keskeytti kauden kuudestatoista kilpailusta kahdeksan kertaa.


title: Ducati Corse

text: Capirossi jatkoi Ducatilla kaudella 2005 ja sai uudeksi tallikaverikseen Carlos Checan. Valmistajien pisteissä Ducati oli jälleen kolmas 202 pisteellä. Capirossi oli kuljettajien loppupisteissä kuudes 157 pisteellä. Hän ajoi kauden aikana neljä kertaa palkintokorokkeelle ja otti kaksi voittoa, jotka tulivat peräkkäin Japanin ja Malesian kilpailuissa. Checa sen sijaan sijoittui yhdeksänneksi keräten 138 pistettä. Hän ajoi parhaimmillaan kahdesti kolmanneksi Malesiassa ja Australiassa. Shinichi Ito ajoi yhden kilpailun Turkissa korvattuaan loukkaantunutta Capirossia. Ito joutui keskeyttämään kesken kilpailun.


title: Ducati Corse

text: Capirossi ajoi tallissa neljättä kauttaan ja sai uudeksi tallikaverikseen espanjalaisen Sete Gibernaun, joka siirtyi Gresini Hondalta. Gibernau oli ajanut hopealle kaudet 2003 ja 2004 Hondalla. Ducati valmistajien pisteissä jälleen kolmanneksi, mutta teki piste-ennätyksen kerättyään 248 pistettä. Capirossi ajoi uransa parhaimman kauden Ducatilla sijoituttuaan kolmanneksi kuljettajien pisteissä. Hän voitti kauden aikana kolme kilpailua Espanjassa, Tšekissä ja Japanissa, jossa hän ajoi paalupaikalta voittoon. Capirossi ajoi yhteensä kahdeksan kertaa palkintokorokkeelle. Gibernaulla sen sijaan kausi oli rikkonainen. Hän sijoittui MM-pisteissä 13:sta ja ajoi parhaimmillaan neljänneksi Qatarissa, Australiassa ja Japanissa. Gibernau loukkaantui Katalonian kilpailussa, joka oli kauden seitsemäs kilpailu. Hän joutui jättämään sen jälkeen kaksi kilpailua väliin ja myöhemmin kaksi kilpailua väliin loukkaantumisten vaivattua häntä pahemmin. Saksalainen Alex Hofmann korvasi Gibernauta kolmen kilpailun verran ja ajoi Assenissa 12:sta ja Britanniassa 13:sta. Viimeisen kilpailun Tšekeissä hän keskeytti. Troy Bayliss korvasi Gibernaun kauden viimeisessä kilpailussa, jonka hän voitti Ducatin ottaessa kaksoisvoiton Capirossin ajettua toiseksi.


title: Ducati Corse

text: Ducati jatkoi Capirossin kanssa myös kaudella 2007 ja teki sopimuksen australialaisen Casey Stonerin kanssa, joka siirtyi LCR Hondalta. Uusien sääntömuutoksien myötä kuutiotilavuutta pienennettiin ja Ducati valmisti Ducati Desmosedici GP7 pyörää hyvissä ajoin ja ensimmäisiä versioita testattiin jo toukokuussa 2006. Elokuuhun 2006 mennessä he olivat rakentaneet kaksikymmenti 800-kuutioista pyörää eri asetuksin. Kausi oli menestys, kun Stoner voitti kuljettajien maailmanmestaruuden ylivoimaisesti 125 pisteen erolla toiseksi tulleeseen Daniel Pedrosaan. Capirossi sen sijaan sijoittui seitsemänneksi. Stoner voitti kauden aikana kymmenen kilpailua 18:sta kilpailusta, kun Capirossi voitti yhden kilpailun kauden lopulla Japanissa. Ducati voitti samalla myös valmistajien mestaruuden 81 pisteen erolla toiseksi tulleeseen Hondaan.


title: Karuzin provinssi

text: Karuzin provinssi on yksi Burundin 18 maakunnasta. Sen hallintokeskuksena toimii Burundin keskiylängöllä, 1 250–2 000 metriä merenpinnan yläpuolella sijaitseva Karuzin pikkukaupunki (10 317 as., VL2008).


title: Karuzin provinssi

text: Maakunnan pinta-ala on 1 457 neliökilometriä. Asukasluku on kehittynyt seuraavasti: 210 589 (VL1979), 287 905 (VL 1990) ja 436 443 (VL2008). Vuonna 2013 maakunnassa arvioitiin asuvan 510 506 ihmistä.


title: Karuzin provinssi

text: Provinssi jakautuu seitsemään kuntaan seuraavasti (väkiluku VL2008):


title: Ellinoora

text: Ellinoora (oikealta nimeltään Anni Ellinoora Leikas, s. 26. tammikuuta 1994 Oulu) on suomalainen, Oulusta kotoisin oleva laulaja-lauluntekijä. Hänen tunnetuimpia kappaleitaan ovat vuosina 2015 ja 2016 julkaistut singlet ”Carrie” ja ”Leijonakuningas”. Esikoisalbuminsa, "Villi Lapsi", hän julkaisi syyskuussa 2016.


title: Ellinoora

text: Toukokuussa 2015 hänestä tuli HMC Publishing -yhtiön housewriter, eli hän tekee työkseen kappaleita myös muille artisteille.


title: Ellinoora

text: Ellinoora sai levytyssopimuksen Warner Music Finlandin kanssa joulukuussa 2011 ollessaan 17-vuotias. Samoihin aikoihin hän oli aikeissa osallistua The Voice of Finland -kilpailun ensimmäiselle kaudelle mutta perui osallistumisensa levytyssopimuksen myötä. Keväällä 2013 hän valmistui ylioppilaaksi Madetojan musiikkilukiosta, ja saman vuoden syksyllä hän aloitti opinnot Helsingin Pop & Jazz Konservatoriossa.


title: Ellinoora

text: Elokuussa 2013 julkaistiin hänen esikoissinglensä ”Sellainen mies”. Kappaleen ovat säveltäneet tanskalaiset Kristian Martinsen, Louise Dubiel ja Annette Heick, ja sen sanoituksen teki Iisa Pykäri. Kappaleeseen kuvattiin Berliinissä myös Joonas Laaksoharjun ohjaama musiikkivideo. Kappaleen julkaisu alkoi kuitenkin kaduttaa artistia, sillä siitä huolimatta, että hän oli kertonut levy-yhtiölle halustaan osallistua kappaleiden tekemiseen, kappale päätyi kuitenkin julkaisuun. Ellinoora ilmoittikin levy-yhtiölleen, että ”joko teen tämän omalla tavallani tai sitten en ollenkaan”. Sittemmin kappale on poistettu myynnistä, eikä sen musiikkivideo ole enää nähtävillä YouTubessa.


title: Ellinoora

text: Vuonna 2014 julkaistavaksi suunnitellun esikoisalbumin teko aloitettiin alusta, ja Ellinooran kanssa sitä alkoivat työstää Väinö Wallenius ja Samuli Sirviö. Sirviöön hän oli tutustunut syksyllä 2013. Kolmikon ensimmäinen yhteistyöntulos, kappale ”Ei hävittävää (AEIOUAO)”, julkaistiin singlenä 27. helmikuuta 2015. Esikoisalbumin kappaleista suurin osa on Ellinooran ja Sirviön tekemiä, kuten singleinä julkaistut ”Minä elän”, ”Carrie”, ”Leijonakuningas”, ”Rakkauden kesä” ja ”Elefantin paino”. Esikoisalbumi "Villi lapsi" julkaistiin 16. syyskuuta 2016. Se saavutti heinäkuussa 2016 jo ennakkoon kultalevyrajan, kun siltä ennakkoon julkaistujen singlejen suoratoistoluvut ylittivät kymmenen miljoonan.


title: Ellinoora

text: "Villi lapsi" -albumilta julkaistut singlet ”Carrie” ja ”Elefantin paino” ovat ylittäneet platinalevyrajan sekä ”Leijonakuningas” tuplaplatinarajan.


title: Ellinoora

text: Suomen musiikkikustantajat valitsi Ellinooran vuoden 2017 kevyen musiikin tekijäksi syyskuussa 2017. Samassa tilaisuudessa esikoisalbumin kappale ”Elefantin paino” valittiin vuoden 2017 kappaleeksi.


title: Ellinoora

text: Vuonna 2017 Ellinoora vieraili JVG:n ”Sitä säät mitä tilaat”- ja Roope Salminen & Koirat -yhtyeen ”Tanssi se ulos” -singleillä. Keväällä 2017 Ellinoora oli mukana myös "Anssi Kela ja isot biisit" -televisio-ohjelmassa, jossa hän versioi Ultra Bran kappaleen ”Minä suojelen sinua kaikelta”.


title: Ellinoora

text: Lokakuun 2017 lopussa Ellinoora julkaisi tulevan toisen albuminsa ensimmäisen singlen ”Glitteri”. Albumilta julkaistiin singleinä myös kappaleet ”Nartut” ja ”Bäng bäng typerä sydän”.


title: Ellinoora

text: Toukokuussa 2018 julkaistiin Ellinooran esittämä mainoslaulu Fazerin Sininen -suklaalle. ”Sininen hetki” pohjautuu Martti Pohjalaisen 1970-luvulla säveltämään, aiemmin käytettyyn mainoslauluun. Uuden version Ellinoora on tehnyt yhdessä tuottajansa Samuli Sirviön kanssa. Syksyllä 2018 Ellinoora on yksi "Vain elämää" -televisiosarjan yhdeksännen tuotantokauden artisteista.


title: Team LCR

text: Team LCR on italialaisen Lucio Cecchinellon perustama ratamoottoripyöräilytalli. Se kilpailee MotoGP luokassa nimellä LCR Honda. Talli aloitti kilpailemisen 125 kuutioisten sarjassa 1996 aina vuoteen 2004 saakka ja myöhemmin 2002–2007 myös 250 kuutioisissa. Tallin paras saavutus on Casey Stonerin toinen sija kaudella 2005 250 kuutioisten sarjassa.


title: Rey (Tähtien sota)

text: Rey on kuvitteellinen henkilö "Tähtien sota" -elokuvasarjassa. Rey on elokuvasarjan jatko-osatrilogian yksi päähenkilöistä. Hän esiintyy ensimmäistä kertaa vuoden 2015 elokuvassa "", jossa häntä esittää Daisy Ridley. Rey oli alun perin planeetta Jakkulla asuva romunkerääjä, joka joutuu mukaan Vastarinnan sotaan Ensimmäistä ritarikuntaa vastaan tavattuaan entisen iskusotilaan, Finnin, ja BB-8:n, Vastarinnan ässälentäjä Poe Dameronin droidin. Hän paljastui herkäksi Voimalle ja kohtaamiset Kylo Renin kanssa sekä Luke Skywalkerin olinpaikan löytäminen johtavat häneen tulemiseensa jediksi.


title: Rey (Tähtien sota)

text: "in" alussa Rey asui aavikkoplaneetta Jakkulla, ansaiten elantonsa keräämällä planeetalle jääneiden alusten hylyistä osia ja myymällä niitä Niiman etuvartiossa romukauppias Unkar Pluttille. Rey jätettiin Jakkulle hänen ollessaan 5-vuotias ja hän on elänyt siitä asti yksikseen odottaen, että hänen perheensä vielä palaisi. Eräänä päivänä hän tapaa astromekaanikkodroidin BB-8 sekä entisen iskusotilaan nimeltä Finn. Kun Ensimmäinen ritarikunta hyökkää heidän kimppuunsa, he pakenevat Pluttin haltuun päätyneellä "Millennium Falconilla". Myöhemmin aluksen entiset omistajat, Han Solo ja Chewbacca, kaappaavat "Falconin" takaisin rahtialus "Eravanalla". Rikollisjengien vaatiessa Hanilta velkojaan, Rey vapauttaa vahingossa "Eravanan" lastina olevat rathtar-pedot ennen kuin pakenee muiden kanssa "Falconilla". Han kertoo Reylle tarinoiden jedeistä olevan totta, ja vaikuttuneena Reyn urheudesta ja lentäjän taidoista hän pyytää tätä liittymään pysyvästi "Falconin" miehistöön. Rey kuitenkin kieltäytyy, koska haluaa palata Jakkulle.


title: Rey (Tähtien sota)

text: Maz Kanatan linnassa planeetta Takodanalla, sekä Vastarinnan että Ensimmäisen ritarikunnan vakoojat tunnistavat heidät. Rey tuntee vetoa holveihin, joissa Kanata säilyttää valosapelia, joka kuului Luke Skywalkerille ja aiemmin tämän isälle. Koskettaessaan sitä, Rey näkee kauhistuttavan näyn. Ensin hän näkee näyssään itse Luken, joka oli galaksin viimeinen jedi, sekä R2-D2:n, sitten Kylo Renin ja Ren-ritarit, takauman siitä kuinka tuli jätetyksi Jakkulle, sekä tulevaisuuden itsensä Tähdentappajatukikohdassa. Kanata kertoo, ettei Reyn perhe koskaan palaisi, vaan että Reyn on nyt luotettava Voimaan, jonka sanoo kutsuvan Reytä Skywalkereiden valosapelin kautta. Rey kieltäytyy ottamasta valosapelia ja pakenee metsään.


title: Rey (Tähtien sota)

text: Ensimmäinen ritarikunta hyökkää Kanatan linnaan ja Vastarinta saapuu paikalle yrittääkseen torjua sen. Kylo Ren vangitsee Reyn ja vie tämän Tähdentappajatukikohtaan kuulusteltavaksi. Kylo yrittää Voiman avulla tulkita Reyn mieltä, mutta Reyn onnistuu vastustella häntä. Kun Kylo jättää hänet yhden iskusotilaan vartioitavaksi, Reyn onnistuu Voiman avulla käyttää mielenhallintaa ja taivutella iskusotilas päästämään hänet vapaaksi. Paon aikana hän löytää tiensä Finnin ja Hanin luokse, ja katsoo kauhuissaan kuinka Hanin pojaksi paljastunut Kylo tappaa isänsä.


title: Rey (Tähtien sota)

text: Pakoyrityksen aikana, Kylo seuraa Reytä ja Finniä, sekä haastaa heidät valosapelitaisteluun. Finn yrittää taistella Reniä vastaan Skywalkereiden valosapelilla, mutta Kylo haavoittaa häntä vakavasti. Rey ottaa valosapelin itse ja onnistuu lyömään maahan jo valmiiksi haavoittuneen Kylon. Paettuaan "Falconilla" Finnin ja Chewbaccan kanssa, Rey palaa Vastarinnan tukikohtaan planeetta D’Qarille. BB-8:n ja horroksesta heränneen R2-D2:n selvitettyä Luken olinpaikka, Rey matkustaa Chewbaccan ja R2:n kanssa kaukaiselle planeetalle nimeltä Ahch-To, mistä hän löytää Luken ja ojentaa valosapelin hänelle.


title: Rey (Tähtien sota)

text: "" jatkaa siitä, mihin "The Force Awakens" jäi. Rey ojentaa Skywalkereiden valosapelin Lukelle, joka heittää sen alas kalliolta ja alkaa kävellä pois päin sanomatta mitään. Rey yrittää selittää tulleensa Vastarinnan puolesta pyytämään Lukea palaamaan, mutta Luke pyytää Reytä selittämään miksi tämä oikeasti tuli tänne. Rey kertoi kokemuksistaan Voiman kanssa ja pelkäävän omia kykyjään ja potentiaaliaan. Luke suostuu lopulta antamaan kolme oppituntia Voimasta. Näiden oppituntien kautta Rey osoittaa kykeneväisyytensä raakaan voimaan ja houkutukseen Voiman pimeää puolta kohtaan. Tämä muistuttaa Lukea sisarenpojastaan Ben Solosta, josta tuli Kylo Ren. Rey ja Kylo tuntevat Voiman kautta etäältä yhteyden toisiinsa ja alkavat kommunikoida näkyjen kautta. Kylo väitti Luken yrittäneen tappaa hänet vuosia sitten ja kääntyneensä siksi tätä vastaan. Luke myöhemmin selitti Reylle vain pienen hetken miettineen Benin tappamista nähtyään näyn siitä mikä tästä tulisi. Rey väittää tuntevansa konfliktin Kylon sisällä ja uskovansa tämän palautuvan vielä Ben Soloksi. Luken kieltäydyttyä vielä kerran palaamasta Vastarinnan avuksi, Rey lähtee Chewbaccan ja R2-D2:n kanssa Ahch-Tolta ilman häntä.


title: Rey (Tähtien sota)

text: Rey lähettää itsensä kapselissa "Falconilta" yksinvaltias Snoken tähtitaistelulaiva "Supremacylle", jossa Kylo vangitsee hänet ja vie Snoken valtaistuinsaliin. Snoke kertoi luoneensa yhteyden Kylon ja Reyn välille houkutellakseen Luken ansaan. Snoke näyttää kuinka hänen joukkonsa tuhoavat Vastarinnan evakuointialuksia ja kiduttaa Reytä. Mutta kun Snoke käskee Kyloa tappamaan Reyn, Kylo tappaakin Snoken ja auttaa Reytä surmaamaan Snoken henkivartijoina toimivat eliittipretoriaanikaartin soturit. Kylo pyytää tämän jälkeen Reytä auttamaan häntä luomaan galaksiin uuden järjestyksen, joka poikkeaisi sekä jedien että sithien tavoista. Samalla hän paljasti totuuden Reyn vanhemmista: nämä olivat pelkkiä alkoholisteja, jotka olivat myyneet Reyn ja kuolleet aikaa sitten. Paljastuksesta huolimatta Rey kieltäytyy ja alkaa Voiman avulla kamppailla Kylon kanssa siitä kenelle Skywalkereiden valosapeli kuului, kunnes sapeli halkeaa kahtia. Vastarinnan vara-amiraali Amilyn Holdon ohjattua komentoalus "Raddusin" törmäämään "Supremacyyn", Rey käyttää tilaisuutta hyväkseen ja pakenee.


title: Rey (Tähtien sota)

text: Rey ja Chewbacca osallistuivat Craitin taisteluun ja houkuttelivat Ensimmäisen ritarikunnan TIE-hävittäjät peräänsä. Vastarinta on silti alakynnessä, joten eloonjääneet päättävät paeta ja Rey käyttää Voima siirtääkseen syrjään kivet, jotka tukkivat pakotienä toimivan käytävän suun. Rey tapaa jälleen Finnin ja Leian sekä tutustuu ensi kertaa Poe Dameroniin. Kun he pakenevat "Falconilla", Rey aistii Luken kuoleman Voiman kautta, mutta tuntee Luken myös löytäneen "rauhan ja tarkoituksen". Hän kuitenkin tuntee Vastarinnan hävinneen, mutta Leia vakuuttaa heillä olevan kaikki mitä sen uudelleenrakentamiseen tarvitaan. Rey oli myös ottanut Ahch-Tolta mukaansa jedien pyhät kirjoitukset oppiakseen lisää Voimasta omin avuin.


title: Rey (Tähtien sota)

text: Daisy Ridley palaa näyttelemään Reytä "Tähtien sodan" jatko-osatrilogian viimeiseen elokuvaan vuonna 2019.


title: Rey (Tähtien sota)

text: Rey esiintyy myös pelissä "Disney Infinity 3.0", Daisy Ridleyn ääninäyttelemänä.


title: Ernst Alexanderson

text: Ernst Frederick Werner Alexanderson (25. tammikuuta 1878 – 14. toukokuuta 1975) oli amerikanruotsalainen sähköinsinööri. Alexanderson osallistui radion ja television kehittämiseen. Hänen kehittämäänsä pitkäaaltoradiota käytettiin viestintään vuodesta 1906 1930-luvulle asti. Alexanderson kehitti lukuisia laitteita ja patentoi useita keksintöjään.


title: Vidéotron

text: Vidéotron S.E.N.C. on vuonna 1964 perustettu kanadalainen teleoperaattori, joka tarjoaa mm. kaapelitelevisio-, multimedia-, VOD- ja Internet-palveluja. Yhtiön päämaja sijaitsee Montrealissa.


title: Vidéotron

text: Yhtiön omistaa viestintäyhtiö Québecor Media Inc., ja se toimii pääosin Quebecissä. Yhtiön aiempiin omistajiin kuului muun muassa Ted Rogers (Rogers Communications Inc.).


title: Vidéotron

text: Yhtiö palvelee myös New Brunswickin ja itäisen Ontarion ranskankielisiä väestöjä.


title: Canoe.ca

text: Canoe.ca ja canoe.com (Canadian Online Explorer) on kanadalainen portaali, joka julkaisee uutisia, viihdeuutisia ja tarjoaa erilaisia internetpalveluja englannin- ja ranskankielillä. Ranskankielisen version omistaa Québecor Média tytäryhtiönsä Canoë Inc.:n välityksellä, ja englanninkielisen sivuston (canoe.com) Postmedia Network.


title: Canoe.ca

text: Canoe oli aikoinaan 100 suosituimman kanadalaisen nettisivuston joukossa. Canoe.ca:lla on ollut lähes 8 miljoonaa kävijää kuukaudessa. Portaalin suosio on kuitenkin vähentynyt, sillä alkukesällä 2017 sekä ranskankielinen canoe.ca että englanninkielinen canoe.com löytyivät Amazon-yhtiöiden Alexa-verkkotilastojen mukaan enää 900.–1000. suosituimman kanadalaisen verkkosivuston joukosta.


title: Given Singuluma

text: Given Singuluma (s. 19. heinäkuuta 1987 Rufunsa, Sambia) on sambialainen jalkapalloilija. Pelipaikaltaan hän on hyökkäävä keskikenttäpelaaja. Singuluma edustaa kinshasankongolaista TP Mazembea.


title: Given Singuluma

text: Singuluma on voittanut TP Mazembessa Kongon demokraattisen tasavallan mestaruuden neljästi (2011, 2012, 2013 ja 2013–2014), Afrikan Mestarien liigan kolmesti (2009, 2010 ja 2015) ja CAF Super Cupin kahdesti (2010 ja 2011).


title: Given Singuluma

text: Singuluma on kuulunut Sambian maajoukkueeseen Afrikan-mestaruuskilpailuissa 2010 ja 2015. Vuoden 2015 kilpailuissa hän teki Sambian maalin 1–1-tulokseen päättyneessä alkulohko-ottelussa Kongon demokraattista tasavaltaa vastaan.


title: Given Singuluma

text: TP Mazembe


title: Sotilasohjaaja

text: Sotilasohjaaja oli vuosina 1921–1944 toimineen Suomen Suojeluskuntajärjestön viranhaltija. Heitä oli järjestön jokaisessa piiriesikunnassa tavallisesti kolme. Ensimmäinen sotilasohjaaja oli arvoltaan yleensä majuri tai kapteeni. Paljon jäseniä omaavissa suojeluskuntapiireissä saattoi olla kaksi ensimmäistä sotilasohjaajaa. Heidän tehtäviinsä kuului yleinen sotilaskoulutus, liikekannallepanotyöt sekä harjoitusten ja kurssien järjestäminen. Toinen sotilasohjaaja oli arvoltaan korkeintaan kapteeni. Hänen tehtävänsä oli huolehtia ammunnan opetuksesta sekä ampuma-, viesti- ja pioneerikoulutuksen välineistä. Kolmas sotilasohjaaja oli arvoltaan tavallisesti korkeintaan luutnantti. Hänen vastuulleen kuului liikuntakasvatus ja poikatyö.


title: Odysseus vastaan Hercules

text: Odysseus vastaan Hercules (, ) on vuonna 1962 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Mario Caiano. Sen pääosia Odysseusta ja Herkulesta esittävät ranskalainen Georges Marchal ja yhdysvaltalainen Michael Lane.


title: Odysseus vastaan Hercules

text: Prometheuksen riitaannuttua jumalten kanssa myös hänen suosikkinsa Odysseus joutuu epäsuosioon. Juppiter lähettää Herkuleen hakemaan Odysseusta, jonka hän haluaa luovuttaa kykloopeille. Lintumiehet vangitsevat Odysseuksen ja Herkuleen, mutta nämä onnistuvat karkaamaan. Odysseus joutuu luolamiesten vangiksi, ja hänestä tulee heidän mielipuolisen kuninkaansa Lagosin neuvontantaja. Herkules löytää tiensä kaupunkiin, jonka kuninkaana on hänen rakastettunsa Helenan isä. Herkules johtaa kuninkaan joukot taisteluun Lagosia vastaan ja vapauttaa Odysseuksen, joka on tullut hulluksi. Odysseus pelastaa Helenan ja Herkuleen pyynnöstä Juppiter antaa hänelle anteeksi.


title: Odysseus vastaan Hercules

text: "Odysseus vastaan Hercules" on kuvattu Totalscope-laajakangastekniikalla Technicolor-väreissä Titanuksen studioilla Roomassa sekä Kanariansaarten Teneriffalla. Se on Mario Caianon ensimmäinen itsenäinen ohjaustyö.


title: Odysseus vastaan Hercules

text: Elokuva on halvalla tehty pastissimainen kokoelma mytologian aineksia ja peplum-kliseitä. Sen ansioita ovat komeat maisemat ja sujuvasti etenevä seikkailujuoni. Elokuvan heikoin lenkki on kehonrakentajaksi mainittu Michael Lane, johon verrattuna ranskalainen näyttelijä Georges Marchal tekee jopa fyysisesti vakuuttavamman roolityön.


title: Odysseus vastaan Hercules

text: "Odysseus vastaan Hercules" tuotti Italiassa kohtalaiset 405 miljoonan liiran pääsylipputulot. Se on ollut Suomessa videolevityksessä.


title: Odysseus vastaan Hercules

text: "Video-oppaassa" vuodelta 1994 Bello Romano kutsuu elokuvaa lapselliseksi muskeliseikkailuksi ja antaa sille yhden tähden viidestä, mikä vastaa sanallista arviota ”huono”.


title: Olav Duun

text: Olav Duun (21. marraskuuta 1876 Jøa Fosnes Norja – 13. syyskuuta 1939 Tønsberg Norja) oli norjalainen kirjailija ja opettaja.


title: Olav Duun

text: Duunin isä oli maanviljelijä ja kalastaja. Kansakoulunopettajaksi Duun lähti opiskelemaan 25-vuotiaana, joskin aineistoja kirjojaan varten hän lienee kerännyt jo paljon sitä ennen. Kansakoulunopettajaksi hän valmistui 1904, kirjoittaen opettajan työnsä ohessa ensimmäisiä teoksiaan "Løglege skruvar og anna folk" (1907) ja "Marjane" (1908). Opettajan toimensa Duun jätti vasta 51-vuotiaana, julkaistuaan jo kaksikymmentä teosta. Naimisiin hän meni vuonna 1908 Emma Möllerin kanssa.


title: Olav Duun

text: Duun julkaisi romaaneja, mutta myös kokoelman novelleja. Hänen ensimmäisiin teoksiinsa suhtauduttiin varauksella niissä käytetyn murrekielen takia, mutta hänen vaikutuksensa nykynorjaan on sittemmin tunnustettu. Duunin teoksia ovat muun muassa:


title: Kauhukeittiö (kausi 11)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 11 ohjelman voittaja pääsi johtamaan lasvegasilaista miljardin dollarin Gordon Ramsay Pub & Grill -ravintolaa Caesars Palace -kasinohotelliin. Kausi esitettiin Yhdysvalloissa FOX-kanavalla 12. maaliskuuta – 25. heinäkuuta 2013.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 11)

text: Ja'Nel Wittin joukkue


title: Kauhukeittiö (kausi 11)

text: Mary Poehneltin joukkue


title: Kauhukeittiö (kausi 11)

text: Kilpailun voittanut Ja'Nel Witt menetti paikkansa Gordon Ramsay Pub & Grill -ravintolassa positiivisen huumetestin vuoksi.


title: Ratarahti

text: Ratarahti Oy on suomalainen yksityinen rautatieyhtiö, joka aloitti toimintansa vuonna 2013. Yritys toimii Kaakkois-Suomessa. Yrityksen perustaminen ja liikennöinti perustuvat tavaraliikenteen avautumiseen kilpailulle. Yrityksellä on 13 veturia. Yrityksen on tarkoitus ryhtyä kilpailemaan kilpailulle avautuvassa Venäjän yhdysliikenteessä.


title: Ratarahti

text: Rautateiden tavaraliikenne avautui kilpailulle vuonna 2007. Ratarahti oli ensimmäinen luvat saanut yksityinen rautatieyhtiö Suomessa. Ratarahti jätti toimilupahakemuksen maaliskuussa 2012. Liikenne- ja viestintäministeriö myönsi luvan 15. toukokuuta 2012 ja se tuli voimaan 1. elokuuta 2012.


title: Martti Koivusalo

text: Martti Johannes Koivusalo (29. marraskuuta 1930 Helsinki – 28. marraskuuta 2015 Helsinki) oli suomalainen lääkäri ja lääketieteellisen kemian professori.


title: Martti Koivusalo

text: Koivusalo keskittyi perustutkimukseen ja laati toista sataa artikkelia alan merkittävissä kansainvälisissä julkaisuissa. Tutkimuksissa keskityttiin entsymologiaan (soluissa toimivien entsyymien eli aineenvaihdunnalle välttämättömien biokatalyyttien tutkimukseen). Hän löysi urallaan soluista uusiakin entsyymejä ja eräissä tapauksissa osoitti muiden löytämät, erillisiksi luullut kaksi alkoholi- ja aldehydiaineenvaihdunnan entsyymiä yhdeksi (samaksi) entsyymiksi.


title: Martti Koivusalo

text: Koivusalo aloitti 17-vuotiaana 1948 opinnot Helsingin yliopiston lääketieteellisessä tiedekunnassa ja valmistui lääketieteen lisensiaatiksi vuonna 1955. Hän väitteli 25-vuotiaana metanolin aineenvaihdunnasta eläinelimistössä ja valmistui lääketieteen ja kirurgian tohtoriksi 1956. 1960-luvulla Koivusalo työskenteli lääketieteen Nobelin palkinnon voittaneen Severo Ochoan tutkimusryhmässä New Yorkin yliopiston (NYU) lääketieteellisen tiedekunnan biokemian laitoksessa ja sitten mitokondriotutkija E. C. Slaterin laboratoriossa Amsterdamissa.


title: Martti Koivusalo

text: Helsingin yliopistossa Koivusalo aloitti työuransa jo 20-vuotiaana ja toimi lääketieteellisen kemian laitoksen assistenttina (1951–1960), lääketieteellisen kemian dosenttina 1958–1960, vt. apulaisprofessorina 1957–1960, apulaisprofessorina 1960–1996 ja vt. professorina 1961–1964, 1969–1970 ja 1977–1978. Vielä jäätyään eläkkeelle vuonna 1996 Koivusalo jatkoi tutkimuksen tekemistä yliopistossa, ja hän oli yksi pisimpään Helsingin yliopistoa palvelleista tutkijoista ja opettajista.


title: Martti Koivusalo

text: Koivusalo oli vuodesta 1959 naimissa silmätautien erikoislääkärin Pirkko Koivusalon (1931–2016) kanssa, ja heille syntyi kolme lasta, Marja, Meri ja Markku Koivusalo.


title: Wahlforss

text: Wahlfors tai Wahlforss tarkoittaa seuraavia:


title: Reko Tornberg

text: Reko Tornberg (s. 4. helmikuuta 1995 Arnsberg, Saksa) on suomalainen jääkiekkopuolustaja, joka pelaa Mestis-joukkue Kokkolan Hermeksessä. Hän laukoo oikealta.


title: Reko Tornberg

text: Tornberg on Kempeleen Kiekko-Kettujen kasvatti. Hän pelasi myöhemmät juniorivuotensa kuitenkin pääasiassa Oulun Kärpissä, jossa Tornberg voitti B-nuorten SM-pronssia vuonna 2011, jonka jälkeen hän siirtyi Espoo Bluesin B-nuoriin kaudeksi 2011–2012. Tornberg voitti siellä SM-hopeaa. Hän palasi kaudeksi 2012–2013 taas Kärppiin, jossa kausi eteni pääasiassa seuran A-nuorissa. Tornberg voitti kevään 2013 pudotuspeleissä joukkueen sisäisen tehotilaston lukemalla +3. Kauden 2013–2014 päätteeksi hän voitti A-nuorten SM-hopeaa.


title: Reko Tornberg

text: Kaudella 2015–2016 Tornberg voitti koko A-nuorten SM-liigan puolustajien maalipörssin ja sijoittui puolustajien pistepörssissä neljänneksi tehoilla 12+20=32. Hän esiintyi kauden aikana myös ensimmäisen kerran Kärppien SM-liigajoukkueessa. Tornberg teki liigadebyyttinsä 15. joulukuuta 2015 vieraissa Porin Ässiä vastaan. Hänet merkittiin Kärppien seitsemänneksi puolustajaksi, eikä Tornberg saanut lopulta peliaikaa. Hän esiintyi kauden aikana SM-liigassa myös yhdessä playoff-ottelussa ilman peliaikaa, mutta tämä oikeutti Tornbergin kuitenkin voittamaan kauden päätteeksi SM-pronssia.


title: Reko Tornberg

text: Tornberg siirtyi kaudeksi 2016–2017 kaksivuotisella sopimuksella Mestis-joukkue Kajaanin Hokkiin. Hän pelasi loukkaantumisen vuoksi runkosarjassa vain 24 ottelua tehopistein 1+1=2, jotka Tornberg teki myös kahdeksassa karsintasarjan ottelussa. Hän ei jatkanut Hokissa enää toista sopimuskauttaan, sillä seura jäi kauden jälkeen ilman Mestis-lisenssiä ja ajautui lopulta konkurssiin. Tornberg siirtyi kaudeksi 2017–2018 vuoden mittaisella sopimuksella Suomi-sarjajoukkue JHT Kalajoen riveihin. Hän voitti kauden päätteeksi sarjan mestaruuden.


title: Reko Tornberg

text: Kaudeksi 2018–2019 Tornberg siirtyi vuoden mittaisella sopimuksella Mestis-joukkue Kokkolan Hermekseen.


title: Reko Tornberg

text: Tornberg on pelannut 21 poikien maaottelua. Hänet valittiin Pohjola-leirin tähdistökentälliseen vuonna 2010.


title: Michael Špaček

text: Michael Špaček (s. 9. huhtikuuta 1997 Mariánské Lázně, Tšekki) on tšekkiläinen jääkiekkoilija, joka pelaa WHL-joukkue Red Deer Rebelsissä. Hän on pelipaikaltaan laitahyökkääjä ja laukoo oikealta.


title: Filip Chlapík

text: Filip Chlapík (s. 3. kesäkuuta 1997 Praha, Tšekki) on tšekkiläinen jääkiekkoilija, joka pelaa QMJHL-joukkue Charlottetown Islandersissa. Hän on pelipaikaltaan keskushyökkääjä.


title: Lönnström

text: Lönnström on muun muassa seuraavien merkittävien suomalaisten henkilöiden sukunimi:


title: Mangaaniasetaatti

text: Mangaaniasetaatti ((CHCOO)Mn) on mangaani- ja asetaatti-ionien muodostama ioniyhdiste. Yhdistettä käytetään muun muassa väriaineena, kuivausaineena ja katalyyttinä.


title: Mangaaniasetaatti

text: Huoneenlämpötilassa mangaaniasetaatti on kidevedettömänä ruskeaa ja kidevedellinen tetrahydraatti ((CHCOO)Mn·4HO) on väriltään vaaleanpunaista kiteistä ainetta. Molemmat näistä liukenevat veteen, metanoliin ja etanoliin. Kuumennettaessa tetrahydraattia 80 °C:n lämpötilaan se sulaa kideveteensä ja enemmän kuumennettaessa kidevesi poistuu. Mangaaniasetaatti hajoaa noin 350 °C:n lämpötilassa mangaani(III)oksidiksi. Mangaaniasetaatti voidaan hapettaa mangaani(III)asetaatiksi kaliumpermanganaatin tai kloorin avulla.


title: Mangaaniasetaatti

text: Mangaaniasetaattia voidaan valmistaa liuottamalla etikkahappoon metallista mangaania, mangaani(II)karbonaattia tai mangaanioksidia. Liuoksesta haihdutetaan vesi pois, jolloin muodostuu tetrahydraattia. Vedetöntä yhdistettä voidaan valmistaa mangaaninitraatin ja etikkahappoanhydridin välisellä reaktiolla.


title: Mangaaniasetaatti

text: Mangaaniasetaattia voidaan käyttää ruskeana väriaineena, apuaineena tekstiilien peittauksessa ja nahan parkituksessa, kuivausaineena maaleissa ja lakoissa, lannoitteissa ja eläinten rehuissa mangaanin lähteenä ja katalyyttinä hapetettaessa hiilivetyjä karboksyylihapoiksi.


title: Aïrin ja Ténérén luonnonsuojelualue

text: Aïrin ja Ténérén luonnonsuojelualue on kansallinen luonnonsuojelualue Nigerissä. Siihen kuuluu Aïrvuoriston itäinen ja Ténérén aavikon läntinen osa. Sen sisällä on vielä lisäksi erillinen mendesinantiloopin suojelualue. Suojelualue perustettiin 1988, ja Unescon maailmanperintöluetteloon se lisättiin 1991. Alueella on monipuolinen lajisto, jossa elää monia kasvi- ja eläinlajeja, jotka eivät ole Saharan alueen lajeja vaan ovat kotoisin esimerkiksi Välimereltä tai Sahelista.


title: Aïrin ja Ténérén luonnonsuojelualue

text: Aïrin ja Ténérén luonnonsuojelualue sijaitsee Saharan keskisissä eteläosissa, Nigerin pohjoisosien keskiosissa. Sen sisällä on vielä erillinen mendesinantiloopin suojelualue. Niiden yhteispinta-ala on noin 77 354 neliökilometriä. Siitä Aïrin ja Ténérén luonnonsuojelualueen ala on 64 564 neliökilometriä.


title: Aïrin ja Ténérén luonnonsuojelualue

text: Kaksiviidesosaa luonnonsuojelualueesta käsittää Aïrvuoriston luoteisosan ja loput siitä on Ténéré aavikon länsiosaassa.


title: Aïrin ja Ténérén luonnonsuojelualue

text: Luonnonsuojelualueen ilmasto on kuuma ja kuiva mannerilmasto. Sen ilmastoon vaikuttaa voimakkaasti pasaatituulten kohtaamisvyöhyke, jonka takia tuulet puhaltavat pääosin pohjoisesta ja idästä. Alueella voidaan erottaa syys–helmikuun viileä kausi, maalis–kesäkuun kuuma kausi ja kesä–syyskuun kostea kausi.


title: Aïrin ja Ténérén luonnonsuojelualue

text: Sateet ovat hajanaisia ja vaikeasti ennustettavia. Sadanta vähenee siirryttäessä pohjoiseen ja itään. Orografisen sateen takia Aïrvuorilla sataa enemmän kuin alueen muissa osissa, keskimäärin 75 millimetriä vuodessa. Ténéréssä keskimääräinen sadanta on 20 millimetriä vuodessa, mutta itäisessa osassa saattaa sataa vain muutama millimetri 20 vuodessa.


title: Aïrin ja Ténérén luonnonsuojelualue

text: Luonnonsuojelualueelta on löytynyt yli 350 kasvilajia. Aïrvuoristo on kasvitieteellisesti enklaavi, jossa on Saharan keskellä sudanilaisen savannin ja Välimeren alueen lajeja. Vaikka sadanta onkin matala, niin valunta keskittyy usein wadeihin tai väliaikaisiin vesialtaisiin. Niihin on muodostunut metsää, jossa on jopa galleriametsää ja alikasvosta. Ténérén puolella ei puolestaan ole oikeastaan ollenkaan kasvillisuutta.


title: Aïrin ja Ténérén luonnonsuojelualue

text: Syrjäisyytensä ansiosta Aïrvuoristossa elää merkittäviä määriä monia uhanalaisia lajeja. Kaikkiaan alueelta on löytynyt 40 nisäkäs-, 165 lintu- ja 18 matelijalajia sekä yksi sammakkoeläinlaji. Alueelta löytyy sekä Saharan että Sahelin lajistoa. Siellä on muun muassa usean harvinaisen Saharan sorkkaeläimen populaatioita. Sitä kautta kulkee myös noin 85 lajia palearktisen alueen muuttolintuja ja kostean kauden aikana useita afrotrooppisen alueen muuttolintuja etelästä.


title: Aïrin ja Ténérén luonnonsuojelualue

text: Aïrin ja Ténérén luonnonsuojelualue perustettiin 1988, vaikka aluetta oli hallinnoinut hallituksen metsänhoitajat jo vuodesta 1981.


title: Aïrin ja Ténérén luonnonsuojelualue

text: Alue listattiin vuonna 1991 Unescon maailmanperintöluetteloon ja heti seuraavana vuonna vaarantuneiden maailmanperintökohteiden listalle. Tämä johtui alueen poliittisesta epävakaudesta ja paikallisten asukkaiden erimielisyydestä.


title: Kauhukeittiö (kausi 12)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 12 ohjelman voittaja pääsi johtamaan uudelleen palkintona ollutta lasvegasilaista miljardin dollarin Gordon Ramsay Pub & Grill -ravintolaa Caesars Palace -kasinohotelliin. Kausi esitettiin Yhdysvalloissa FOX-kanavalla 13. maaliskuuta – 24. heinäkuuta 2014.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 12)

text: Scott Commingsin joukkue


title: Kauhukeittiö (kausi 12)

text: Jason Zepaltasin joukkue


title: Prince of Wales Island (Alaska)

text: Prince of Wales Island on Alexandersaaristoon kuuluva saari Kaakkois-Alaskassa. Se on Yhdysvaltojen neljänneksi suurin (Havaijin, Kodiakinsaaren ja Puerto Ricon jälkeen) ja maailman 97. suurin saari. Prince of Wales Island on 217 km pitkä, 72 km leveä, ja sen pinta-ala on 6674 km eli hieman suurempi kuin Delawaren osavaltio.


title: Kauhukeittiö (kausi 13)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 13 ohjelman voittaja pääsi johtamaan atlanticcityläistä miljardin dollarin Gordon Ramsay Pub & Grill -ravintolaa Caesars Atlantic City -kasinohotelliin. Kausi esitettiin Yhdysvalloissa FOX-kanavalla 10. syyskuuta – 19. joulukuuta 2014.Kilpailijat jaettiin joukkueisiin sukupuolen mukaisesti.


title: Kauhukeittiö (kausi 13)

text: LaTasha McCutchenin joukkue


title: Kauhukeittiö (kausi 13)

text: Bryant Gallaherin joukkue


title: Shadowrun

text: Shadowrun on tieteisfiktiota ja fantasiaa yhdistelevä roolipeli, jonka pohjalta on tehty novelleja, keräilykorttipeli ja muutamia videopelejä. Pelin erityinen teema on teollisuusvakoilu.


title: Shadowrun

text: Shadowrun tapahtuu tulevaisuudessa (ensimmäinen versio alkaa vuodesta 2050), jolloin Mayakalenterin pitkälaskun päättyminen sai aikaan mytologisten olentojen ja taikavoimien ilmaantumisen. Paljon ihmisiä on muuttunut örkeiksi ja peikoiksi. Megakorporaatioilla on erittäin paljon valtaa ja usein omia yksityisarmeijoita.


title: Shadowrun

text: FASA julkaisi yli 40 fantasianovellia vuosina 1991–2001.


title: Shadowrun

text: Catalyst Game Labs ilmoitti vuonna 2008 alkavansa julkaisemaan Shadowruniin pohjautuvia fantasiaromaaneja. Yhtiön edustajan mukaan Shadowrun-peliä tai novellia on pelannut tai lukenut noin 25 miljoonaa henkeä.


title: Shadowrun

text: "Shadowrun"ille on tehty kuusi videopeliä. Ensimmäinen oli Beam Softwaren vuonna 1993 julkaisema toimintaroolipeli "Shadowrun". Toinen Shadowrun-niminen peli ilmestyi seuraavana vuonna Sega Mega Drivelle. Vuonna 2007 julkaistiin Xbox 360:lle ja Windowsille "Shadowrun", joka oli ensimmäisen persoonan ammuntapeli.


title: Shadowrun

text: Microsoft sulki FASA Studiosin vuonna 2007 ja lisensoi "Shadowrunin" videopelioikeudet Jordan Weismanin omistamalle Smith & Tinker -yhtiölle. Harebrained Schemes -peliyhtiö aloitti Kickstarter-keräyksen "Shadowrun Returnsin" kehityksen rahoittamiseksi. Keräys tuotti 1,8 miljoonaa dollaria tavoitteen ollessa 400 000 dollaria. Shadowrun Returns julkaistiin 25. heinäkuuta 2013. Shadowrun Chronicles: Boston Lockdown, jota kehitettiin alun perin nimellä Shadowrun Online, julkaistiin huhtikuussa 2015. Uusi nimi päätettiin yhdessä Kickstarter-tukijoiden kanssa.


title: Pitkäjärvi (Parkano, Korpikylä)

text: Pitkäjärvi on Pirkanmaalla Parkanossa Korpikylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Pitkäjärvi on osa Parkanonjärven lähialuetta.


title: Pitkäjärvi (Parkano, Korpikylä)

text: Järvi on 1,1 kilometriä pitkä, 100 metriä leveä ja sen pinta-ala on 6,6 hehtaaria. Se on pitkänomainen ja suora järvi. Siihen laskevat ympäröivästä metsästä suo-ojia sekä Poikkeusjärven laskuoja. Järven oma laskuoja Mustiaisluoma lähtee järven luoteispäästä ja se virtaa kolme kilometriä ennen kuin se laskee Kairojärveen. Rantaviivan pituus on 2,2 kilometriä. Järven ympärillä sijaitsee yhdeksän kiinteistöä, joille johtaa tiet Parkanon keskustasta ja valtatieltä 23. Tampere–Seinäjoki-rata ohittaa järven 600 metrin etäisyydeltä.


title: Stade de Slalom Émile Allais

text: Stade de Slalom Émile Allais on laskettelurinne Courchevelin talviurheilukeskuksessa Saint-Bon-Tarentaisessa Ranskassa.


title: Stade de Slalom Émile Allais

text: Laskettelurinne on nimetty ranskalaisen alppihiihtäjän Émile Allais’n mukaan.


title: Stade de Slalom Émile Allais

text: Stade de Slalom Émile Allaissa on järjestetty 2010-luvulla naisten alppihiihdon maailmancupin tekniikkalajien osakilpailuja. Joulukuussa 2017 järjestetty paripujottelukilpailu oli kautta aikain ensimmäinen maailmancupissa.


title: Iso Hanhilampi (Parkano)

text: Iso Hanhilampi on Pirkanmaalla Parkanossa Korpikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Hanhilampi on osa Parkanonjärven lähialuetta.


title: Iso Hanhilampi (Parkano)

text: Lampi sijaitsee Hanhivuoren ja Kirkkovuoren välissä. Se on 500 metriä pitkä, 270 metriä leveä ja sen pinta-ala on 6,3 hehtaaria. Sitä ympäröi kolme pienempää lampea, joista yksi on yhteydessä Iso Hanhilampeen. Eteläisen lammen nimi on Kilpilampi. Lampeen laskee yksi metsäoja ja sen oma laskuoja lähtee sen luoteispäästä. Laskuoja virtaa 900 metriä ennen kuin se alitettuaan Tampere–Seinäjoki-radan laskee Vähä Hanhilampeen. Rantaviivan pituus on 1,7 kilometriä. Iso Hanhilammen rannoilla ei ole rakennuksia eikä sinne johda teitä.


title: Iso Hanhilampi (Parkano)

text: Iso Hanhilampi oli vanhassa pitäjänkartassa vuodelta 1849 nimeltään "Iso Hanhi Lammi" ja se oli piirretty isompana kuin se on nykyään. Nykyisen lammen pääaltaassa on L-kirjaimen muotoinen niemi, jonka rannassa on luoto. Vanhassa kartassa niemi oli piirretty suoraksi ja sen vieressä oli iso saari ja kaksi luotoa. Nykyisen pääaltaan pohjoispuolella on lähes irti kuroutunut lahti ja toinen lampi. Nämä olivat vanhassa kartassa piirretty osaksi lampea ja pohjoisosaan oli piirretty pieni kapea niemi. Muutokset lammen rantaviivassa voidaan selittää järvenlaskulla, joka on tapahtunut vuoden 1849 jälkeen. Jos silloin lammesta laski Vähä Hanhilampeen laskuoja.


title: Shaun Bartlett

text: Thurston Shaun Bartlett (s. 31. lokakuuta 1972 Kapkaupunki, Etelä-Afrikka) on eteläafrikkalainen peliuransa lopettanut jalkapalloilija, joka on sittemmin toiminut jalkapallovalmentajana. Pelipaikaltaan hän oli hyökkääjä.


title: Shaun Bartlett

text: Bartlett pelasi Englannin Valioliigassa 123 ottelua ja teki 24 maalia edustaen Charlton Athleticia. Euroopassa hän edusti myös Sveitsin Superliigan FC Zürichiä, jossa hän teki 77 ottelussa 38 maalia. Etelä-Afrikan Premier Soccer Leaguessa Bartlettin seuroja olivat Cape Town Spurs, Kaizer Chiefs ja Bloemfontein Celtic. Lisäksi hän edusti Major League Soccer -sarjassa Colorado Rapidsia ja New York MetroStarsia. Bartlett saavutti Etelä-Afrikan mestaruuden Cape Town Spursissa kaudella 1995 ja Sveitsin cupin voiton FC Zürichissä kaudella 1999–2000.


title: Shaun Bartlett

text: Etelä-Afrikan maajoukkueessa Bartlett pelasi vuosina 1995–2005 yhteensä 74 maaottelua, joissa hän teki 28 maalia. Hän oli mukana MM-kilpailuissa 1998 sekä Afrikan-mestaruuskilpailuissa 1996, 2000 ja 2002 saavuttaen AM-kultaa 1996 ja AM-pronssia 2000.


title: Shaun Bartlett

text: Valmennusuran Bartlett aloitti eteläafrikkalaisessa Golden Arrowsissa, jossa hän toimi apuvalmentajana 2012–2014 ja päävalmentajana 2014–2015. Vuonna 2015 hän aloitti Etelä-Afrikan alle 23-vuotiaiden maajoukkueen apuvalmentajana.


title: Shaun Bartlett

text: Cape Town Spurs


title: Shaun Bartlett

text: Colorado Rapids


title: Shaun Bartlett

text: FC Zürich


title: Shaun Bartlett

text: Etelä-Afrikan maajoukkue


title: Poikkeusjärvi (Parkano)

text: Poikkeusjärvi on Pirkanmaalla Parkanossa Jaakkolankylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Poikkeusjärvi on osa Parkanonjärven lähialuetta.


title: Poikkeusjärvi (Parkano)

text: Järvi on 2,2 kilometriä pitkä, 700 metriä leveä ja sen pinta-ala on 65 hehtaaria. Järvi muodostuu kahdesta järvialtaasta, joita erottavat toisistaan kapea alle 10 metriä leveä salmi. Salmen kohdalla järven ylittää Tampere-Seinäjoki-rata. Pohjoinen järviallas on 1,3 kilometriä pitkä ja 250 metriä leveä. Pohjoispäässä Naapunniemen taakse työntyy 250 metriä pitkä lahti, joka leventää pohjoista allasta lisää. Eteläinen järviallas on 1,0 kilometriä pitkä ja 500 metriä leveä. Järven laskuoja lähtee eteläisen järvialtaan koillispäässä olevasta Petsamonlahdesta ja laskee 1,5 kilometrin jälkeen Pitkäjärveen. Järveen laskee useita metsä- ja suo-ojia. Niitä myöten laskee myös Ahvenuslammen vedet. Rantaviivan pituus on 7,1 kilometriä. Rannoilla on maatila sekä yli 20 loma-asuntoa. Niille johtaa tiet valtatieltä 23. Järven yli kulkee Tampere–Seinäjoki-rata ja sen eteläpuolelta kulkee seututie 332.


title: Poikkeusjärvi (Parkano)

text: Järven itäranta rajautuu pohjois-etelä-suuntaiseen Poikkeusharjuun, joka päättyy pohjoisessa Naapunniemeen. Naapunniemessä sijaitsi Parkanon seurakunnan leirikeskus, joka paloi vuonna 2014 ja joka aiotaan rakentaa uudelleen. Etelärannassa sijaitsee entinen Kausen saha.


title: Poikkeusjärvi (Parkano)

text: Vanhassa valtionmaiden kartoissa (nro 5 ja 6) vuodelta 1849 näkyy "Poikeus järvi" ylimalkaan samanlaisena kuin nykyään. Eteläpuolelta kulki tuolloin tie, jonka paikalla kulkee nykyään seututie 332.


title: Poikkeusjärvi (Parkano)

text: Vuoden 1959 painetussa peruskartassa järven yli ei vielä kulje rautatietä. Järvialtaat erottava salmi on kapea ja siinä on mökki. Kun rautatie sitten rakennettiin, hyödynnettiin radan linjauksessa järven kapeaa kohtaa. Kaakosta päin rakennettiin järveen penger, jota pitkin rata ylitti eteläistä järviallasta. Mökki hävitettiin ja niemenkärki leikattiin poikki ja yhdistettiin penkereeseen. Eteläisen järvialtaan erotettu osa yhdistettiin kanavalla pohjoiseen järvialtaaseen. Vuoden 1984 peruskartassa nämä muutoksen voidaan havaita ja samalla myös järven vedenpinnan lasku.


title: Scipio Africanus, Afrikan valloittaja

text: Scipio Africanus, Afrikan valloittaja () on vuonna 1937 valmistunut italialainen elokuva. Toisesta puunilaissodasta kertovan historiallisen elokuvan on ohjannut Carmine Gallone. Fasistisen Italian suurvaltapyrkimyksiä tukenut ja valtion jättibudjetilla rahoittama "Scipio Africanus" palkittiin Venetsian elokuvajuhlilla vuoden parhaana italialaisena elokuvana. Taiteellisesti ja kaupallisesti se oli kuitenkin pettymys.


title: Scipio Africanus, Afrikan valloittaja

text: Hannibalin voitettua roomalaiset Cannaen taistelussa 216 eaa. konsuli Publius Cornelius Scipio ryhtyy suunnittelemaan Sisiliasta käsin sotaretkeä Kartagoa vastaan. Afrikassa Scipio tapaa liittolaisensa Masinissan ja tarjoaa numidialaisten kuninkaalle Syfaxille välittäjän roolia. Syfaxin vaimo Sofonisba taivuttaa tämän kartagolaisten puolelle, jolloin Scipio hyökkää numidialaisten leiriin ja vangitsee kuninkaan. Sofonisba nai Numidian kuninkaaksi julistautuneen Masinissan, mutta tekee itsemurhan, jotta tämä ei luovuttaisi häntä roomalaisille. Kartagolaiset kutsuvat Hannibalin apuun Italiasta, ja vuonna 202 maiden armeijat kohtaavat Zaman taistelussa. Norsuistaan huolimatta kartagolaiset kärsivät tappion ja juhlittu Scipio saa lisänimen ”Afrikkalainen”. Kotiin palattuaan hän menee suoraan Liternumin huvilalleen tapaamaan vaimoaan ja lapsiaan.


title: Scipio Africanus, Afrikan valloittaja

text: Fasistinen Italia piti itseään muinaisen Rooman valtakunnan perillisenä, ja siksi on ehkä yllättävää, ettei Mussolinin valtakaudella juurikaan kuvattu Rooman suuruudenaikaan sijoittuvia propagandaelokuvia. Historiallisia suurelokuvia oli tehty paljon 1910-luvulla ja niiden tuotantoa jatkettiin vielä fasistien valtaannousun jälkeenkin, mutta nämä elokuvat oli tarkoitettu viihdyttäviksi spektaakkeleiksi eikä niillä juurikaan ollut poliittisia tarkoitusperiä. 1920-luvun loppuun mennessä italialainen elokuva oli lähes kuollut, ja fasistit alkoivat kiinnostua sen elvyttämisestä vasta seuraavan vuosikymmenen alkuvuosina. Sota Etiopiassa sai viranomaiset etsimään Italian suurvaltapyrkimyksiä tukevaa historiallista elokuva-aihetta, mutta yksityiset tuottajat ja ohjaajat eivät olleet innostuneita vanhanaikaisina ja liian kalliina pitämistään historiallisista elokuvista. Siksi valtion oli ryhdyttävä rahoittamaan hanketta.


title: Scipio Africanus, Afrikan valloittaja

text: Afrikan valloittajasta Scipio Africanuksesta kertovan propagandaelokuvan valmistelu alkoi syksyllä 1935. Sen tuotantoyhtiöksi perustettiin konsortio, jonka taustalla olivat valtiollinen elokuvayhtiö Ente Nazionale Industrie Cinematografiche, Luce-instituutti sekä valtionvarain-, kulttuuri-, sisäasiain- ja sotaministeriön edustajat. "Scipio Africanuksen" budjetti oli 12,6 miljoonaan liiraa, enemmän kuin millään italialaisella elokuvalla ennen toista maailmansotaa. Ohjaajaksi harkittiin ensin Alessandro Blasettia, mutta lopulta valinta kohdistui Carmine Galloneen, joka oli ollut tekemässä Italian viimeistä historiallista spektaakkelia "Pompejin viimeiset päivät" vuonna 1926. Säveltäjäksi valittiin Ildebrando Pizzetti, joka oli tehnyt musiikin historialliseen suurelokuvaan "Cabiria" (1914).


title: Scipio Africanus, Afrikan valloittaja

text: "Scipio Africanus" kuvattiin Cinesin ja Titanuksen studioilla Roomassa sekä ulkokuvien osalta Mussolinin Pontisille soille rakennuttamassa Sabaudian rannikkokaupungissa. Kuvauksiin osallistui yhteensä lähes 33 000 avustajaa. Pelkästään Zaman taistelussa nähdään 10 000 jalkamiestä, 2 000 ratsastajaa ja 30 norsua, joista osa surmattiin realistisen vaikutelman tavoittamiseksi. Tiedotusvälineet seurasivat tarkkaan elokuvan valmistumista, ja itse Mussolini vieraili sen ulkokuvauksissa ja musiikin äänityksessä Cinecittàn uudessa äänistudiossa. Kuvaukset kestivät seitsemän kuukautta ja vielä kolme kuukautta tarvittiin elokuvan viimeistelyyn. Tekijöillä oli kiire saada "Scipio Africanus" valmiiksi vuoden 1937 Venetsian elokuvajuhlille ja saman vuoden syyskuussa järjestettyyn suureen keisari Augustuksen ajan näyttelyyn mennessä.


title: Scipio Africanus, Afrikan valloittaja

text: Elokuvan ideologinen sanoma käy selväksi heti sen alussa, jossa roomalaisten häviämä Cannaen taistelu kytketään Italian tappioon etiopialaisia vastaan käydyssä Adowan taistelussa vuonna 1896. Voitokkaassa Zaman taistelussa Scipio kostaa roomalaisten kokeman tappion samoin kuin Mussolini teki sodassa Etiopiaa vastaan. Elokuva alleviivaa yhtäläisyyksiä Rooman ja Italian sekä Scipion ja Mussolinin välillä, se tuo esiin parlamentarismin turmiollisuuden ja korostaa fasistisia perhearvoja ja maatalouden tärkeyttä. Joukkokohtaukset ja kansan uhrautuvaisuus rinnastuvat suoraan Mussolinin ajan kampanjoihin. Itämaiset ja tummaihoiset viholliset ovat sivistymättömiä, hillittömiä ja julmia, kun taas roomalaiset ovat puhtaita, vaatimattomia ja myötätuntoisia.


title: Scipio Africanus, Afrikan valloittaja

text: Elokuva sisältää myös kaksi melodramaattista rakkausjuonta, joista kartagolaisen Sofonisban tarina on lainattu suoraan "Cabiriasta". Toisin kuin vaalea, puhdas ja viaton roomalainen Velia, Sofonisba on tumma, seksikäs ja uhkaava femme fatale, jota ainoastaan aatteilleen uskollinen Scipio kykenee vastustamaan. Gallonen ohjaustyö tavoittelee jonkinlaista kansallista, italialaista tyyliä, mutta mykkäelokuvan ja oopperan mallien sekä Lucen uutiselokuvissa esitettyihin Mussolinin puheisiin vertautuvien Scipion yksinpuhelujen lisäksi se turvautuu myös Hollywoodista lainattuihin aineksiin.


title: Scipio Africanus, Afrikan valloittaja

text: "Scipio Africanus" esitettiin Mussolinille yksityisnäytöksessä 4. elokuuta 1937. Se oli syyskuun ensimmäisenä päivänä alkaneiden Venetsian elokuvajuhlien avajaisnäytös ja sai Mussolini-palkinnon vuoden parhaana italialaisena elokuvana. Elokuvaa ylistettiin lehdistössä, mutta sen kaupallinen menestys oli heikko sekä kotimaassa että ulkomailla. Edes Mussolini ei näyttänyt pitävän siitä. Kriitikoiden mielestä elokuvassa ei ole inhimillistä syvyyttä eivätkä sen historialliset ja kuvitteelliset osuudet toimi kunnolla yhdessä. Carlo Lizzani kutsui sitä ”kömpelöksi ja pöhöttyneeksi”. Lisäksi Scipiota esittävällä Annibale Ninchillä ei ole tarvittavaa elokuvakarismaa ja Camillo Pilotton Hannibal näyttää hänen rinnallaan paljon vakuuttavammalta. Mussolinin kerrotaan sanoneen: ”Jos Scipio olisi ollut yhtä heikko kuin tämä näyttelijä, en tiedä olisiko hän kyennyt voittamaan yhtään taistelua”.


title: Scipio Africanus, Afrikan valloittaja

text: Elokuva on julkaistu Italiassa DVD:nä. Englanninkielinen DVD-julkaisu on kestoltaan lyhyempi.


title: Öljysuojarahasto

text: Öljysuojarahasto on Suomessa toimiva lakisääteinen rahasto, joka on Suomen valtion talousarvion ulkopuolinen ja ympäristöministeriön hallinnassa. Öljysuojarahastosta maksetaan korvauksia öljyvahingoista ja niiden torjumisesta sekä ympäristön ennallistamisesta aiheutuneista kustannuksista. Lisäksi rahastosta maksetaan korvauksia ja myönnetään avustuksia torjuntakaluston hankkimisesta ja torjuntavalmiuden ylläpidosta aiheutuneisiin kustannuksiin. Öljysuojarahaston varat tulevat maahantuodusta ja Suomen kautta kuljetetusta öljysuojamaksullisesta öljystä peritystä öljysuojamaksusta sekä valtion talousarviosta siirretystä öljyjätemaksusta.


title: Öljysuojarahasto

text: Öljysuojarahaston vahvuutena on pidetty isännättömien pilaantuneiden alueiden kunnostusten korvaamista ja järjestelmää on pidetty toimivana. Rahaston korvauskäytännöt ovat kuitenkin tiukat, mikä estää kohteiden pääsyä korvausten piirin. Myös käsittelyajat ovat pitkiä.


title: Öljysuojarahasto

text: Öljysuojarahastosta on säädetty laki 30.12.2004/1406, joka tuli voimaan 1. tammikuuta 2005. Tätä ennen laki öljysuojarahastosta oli 24.5.1974/379, joka tuli voimaan 1. tammikuuta 1975. Tätä aikaisemmin aluksista aiheutuvien öljyvahinkojen torjumisesta säädettiin laissa (668/72). Nykyisessä laissa öljysuojarahastosta tarkoitetaan öljyllä raakaöljyä ja siitä saatuja öljytuotteita, öljypitoista seosta, jäteöljyä, öljyistä jätettä sekä muutamia tullitariffin nimikkeisiin kuuluvia nestemäisiä tuotteita.


title: Öljysuojarahasto

text: 1. tammikuuta 2010 – 31. joulukuuta 2019 välisenä aikana öljysuojamaksun periminen lopetetaan sitä seuraavan kalenterikuukauden lopussa, jona öljysuojarahaston pääoma on noussut 50 miljoonaan euroon. Periminen aloitetaan uudelleen sitä seuraavan kalenterikuukauden päätyttyä, jona rahaston pääoma on pienentynyt alle 25 miljoonan euron. Muina ajankohtina öljysuojamaksun periminen lopetetaan kun pääoma on noussut 10 miljoonaan euroon ja aloitetaan kun pääoma on pienentynyt alle 5 miljoonan euron. 31. joulukuuta 2014 rahaston varat olivat 40,3 miljoonaa euroa.


title: Öljysuojarahasto

text: Valtion talousarviossa voidaan osa öljyjätemaksun kertymästä siirtää öljysuojarahastoon käytettäväksi vanhojen saastuneiden maa-alueiden puhdistustoimista aiheutuviin kustannuksiin. Varoja rahastoon on ennen korotusta siirretty keskimäärin 2–3 miljoonaa euroa vuodessa. Ennen korotusta öljysuojamaksun ja valtion talousarviosta siirretyn öljyjätemaksun vuosittainen kertymä oli keskimäärin 8 miljoonaa euroa, joka on suunnilleen sama määrä kuin öljysuojarahastosta vuosittain maksettavat korvaukset. Vuodesta 2010 voimassa olleet korotetut öljysuojamaksut ovat nostaneet rahaston tuloja ja siten myös rahaston maksamien korvausten määrää. Vuodesta 1997 vuoden 2014 loppuun mennessä öljyjätemaksuja oli siirretty rahastoon yhteensä 30,7 mijoonaa euroa ja vastaavana aikana kunnostushankkeiden eli öljyn pilaaman maaperän ja pohjaveden puhdistamisesta aiheutuvien kustannusten korvaamista varten korvauksiin oli käytetty 34,4 miljoonaa euroa.


title: Öljysuojarahasto

text: 1. tammikuuta 2010 – 31. joulukuuta 2015 välisenä aikana öljysuojarahastoon peritään maahantuodusta ja Suomen kautta kuljetetusta öljysuojamaksullisesta öljystä öljysuojamaksua 1,50 euroa jokaiselta täydeltä tonnilta. Maksu peritään kaksinkertaisena, jos öljy kuljetetaan säiliöaluksella, jota ei ole varustettu koko lastisäiliöosan alueelta kaksoispohjalla. Muuna ajankohtana öljysuojamaksua on peritty 0,50 euroa jokaiselta täydeltä tonnilta. Korotettu öljysuojamaksu on perusteltu Itämeren ja erityisesti Suomenlahden voimakkaasti kasvaneella öljyvahinkoriskillä ja sen aiheuttamalla tarpeella parantaa torjuntavalmiutta. Öljysuojamaksu on valmisteveron luonteinen maksu.


title: Öljysuojarahasto

text: Euroopan yhteisön jäsenvaltiosta Suomeen tuotavasta öljystä on velvollinen suorittamaan öljysuojamaksua se, joka vastaanottaa öljyn Suomessa. Toisesta jäsenvaltiosta tuotavasta, Suomen kautta kuljetettavasta öljystä maksun on velvollinen suorittamaan öljyn lähettäjä. Muissa tapauksissa asiasta säädetään Euroopan parlamentin ja neuvoston asetuksessa. Öljysuojamaksun kantamisesta ja valvonnasta vastaa tullilaitos.


title: Öljysuojarahasto

text: Öljysuojarahastosta maksetaan korvaus öljyvahingosta kärsimään joutuneelle sekä korvataan öljyvahinkojen torjuntaviranomaisille ja muille torjuntaan ja ympäristön ennallistamiseen osallistuneille torjunnasta ja öljyn pilaaman ympäristön ennallistamisesta aiheutuneet kustannukset, kun korvausvelvollista ei ole saatu selvitetyksi tai korvausta ei ole täysimääräisesti saatu perityksi siltä, joka on muun lain mukaan velvollinen maksamaan korvauksen vahingosta, ja korvausta ei saada korvausvelvollisen vastuuvakuutuksesta.


title: Öljysuojarahasto

text: Öljyvahingosta kärsimään joutuneelle maksettava korvaus määrätään soveltaen tapauksesta riippuen joko ympäristövahinkojen korvaamisesta annettua lakia (737/1994) tai merilain (674/1994) 10 lukua. Korvausta ei suoriteta korvausvelvolliselle eikä sille, jonka hallussa vahingon tai sen vaaran aiheuttanut öljy on vahinkohetkellä ollut taikka jonka toimeksiannosta öljyä on vahingon sattuessa kuljetettu.


title: Öljysuojarahasto

text: Kansainvälisestä öljyvahinkorahastosta (International Oil Pollution Compensation Fund 1992) maksetaan Suomen alueella öljytankkereiden aiheuttamat öljyvahingot niissä tapauksissa, kun korvausta ei saada perityksi vahingon aiheuttajalta tai jos vahinko ylittää laivan omistajan vastuurajan.


title: Öljysuojarahasto

text: Korvauksen saantiin oikeuttavia öljyvahingon torjunta- ja ennallistamiskustannuksia ovat: kustannukset niistä tarpeellisista toimenpiteistä, joihin joku on ryhtynyt itseään koskevan öljyvahingon uhan torjumiseksi; öljyvahinkojen torjuntalain (1673/2009) mukaisesti suoritetuista öljyntorjuntatoimenpiteistä aiheutuneet kustannukset ja vahingot; öljyn pilaaman ympäristön ennalleen palauttamisesta aiheutuneet kohtuulliset kustannukset; sekä kustannukset niistä selvityksistä, jotka ovat olleet välttämättömiä torjuntatoimenpiteen tai ennallistamisen suorittamiseksi.


title: Öljysuojarahasto

text: Torjuntakustannuksia ovat torjuntatoimiin tilapäisesti otettujen henkilöiden ja vakinaisen torjuntahenkilöstön palkat, torjuntatyössä tarpeellisten tarvikkeiden hankinta-, käyttö- ja kuljetuskustannukset ja muut vastaavat torjunnasta aiheutuneet ylimääräiset kustannukset sekä torjuntatyössä kulutettujen tai turmeltuneiden tarvikkeiden, laitteiden, varusteiden ja muiden vastaavien käyttöesineiden arvo tai arvon vähennys.


title: Öljysuojarahasto

text: Öljysuojarahastosta voidaan myös korvata kokonaan tai osittain kustannukset, jotka aiheutuvat öljyn pilaaman maaperän tai pohjaveden puhdistamisesta, puhdistamistarpeen selvittämisestä ja puhdistustöiden suunnittelusta. Korvauksen myöntämisen edellytyksenä on, että pilaantumisen aiheuttajaa ei saada selville tai tavoiteta taikka tämä ei kykene vastaamaan puhdistamisen kustannuksista eikä pilaantuneen alueen haltijaa voida kohtuudella velvoittaa puhdistamaan aluetta. Jos kiinteistön omistaja myy kiinteistön kymmenen vuoden kuluessa siitä, kun puhdistaminen on suoritettu, on kiinteistön omistaja velvollinen palauttamaan öljysuojarahastolle rahaston niin vaatiessa pilaantuneen maa-alueen puhdistamiskustannuksiin myönnetyn korvauksen korkoineen.


title: Öljysuojarahasto

text: Öljysuojarahastosta korvataan alueen pelastustoimelle öljyvahinkojen torjuntalaissa tarkoitetun vahvistetun öljyvahinkojen torjuntasuunnitelman mukaisesti: torjuntakaluston hankkimisesta aiheutuneet kustannukset ja torjuntavalmiuden ylläpidosta aiheutuneet kustannukset. Harkinnanvaraisia korvauksia voidaan myöntää valtiolle ja Ahvenanmaan maakunnalle. Harkinnanvaraisia avustuksia voidaan myöntää: alueen pelastustoimelle tai kunnalle öljyntorjuntakaluston säilyttämiseen tarkoitetun varaston rakentamiseen tai vuokraamiseen; öljyvahinkojen torjuntalain 16 §:ssä tarkoitetulle sataman tai laitoksen omistajalle öljyvahinkojen torjuntakaluston hankkimiseen; sekä muuhun öljyvahinkojen torjunnan tai torjuntavalmiuden ylläpidon kannalta tarpeelliseen toimintaan. Öljyntorjuntaveneiden hankintakustannuksista korvataan öljysuojarahaston varoista yleensä 50–90 prosenttia.


title: Öljysuojarahasto

text: Öljysuojarahastolla on maaperäkunnostusohjelmia, joissa rahasto toimii puhdistuskustannusten korvaajana. Rahaston järjestelmällinen tutkimus- ja kunnostustoiminta koostuu pääasiassa ohjelmista: Esko-projektit, Jaska-hanke ja Soili-ohjelma. Ohjelmien avulla on saatu tutkittua ja kunnostettua mahdollisesti pilaantuneita kohteita merkittävästi Suomessa.


title: Öljysuojarahasto

text: Öljysuojarahastolla on hallitus, jonka valtioneuvosto asettaa kolmeksi vuodeksi kerrallaan, ja valtion palveluksessa olevaa henkilöstöä. Hallituksen ja rahaston henkilöstön palkkaus- ja muut hallintomenot suoritetaan öljysuojarahastosta.


title: Öljysuojarahasto

text: Hallituksessa on edustettuina öljyvahinkojen torjunnan kannalta keskeiset valtion viranomaiset, kunnat, öljyala sekä ympäristönsuojelujärjestöt. Öljysuojarahaston hallituksen tehtävänä on päättää rahaston toiminnan ja talouden kannalta merkityksellisistä ja laajakantoisista asioista sekä huolehtia kirjanpidon ja varainhoidon valvonnan asianmukaisesta järjestämisestä. Hallituksen puheenjohtaja on puolueeton eikä edusta öljyvahinkoasioiden intressitahoja. Puheenjohtajana toimii professori Vesa Majamaa.


title: Aaron Haynes

text: Aaron Haynes (s. 1. huhtikuuta 1981) on yhdysvaltalainen koripalloilija, pelipaikaltaan laituri. Hän on pelannut urallaan muun muassa Suomen ja Etelä-Korean pääsarjoissa.


title: Aaron Haynes

text: Haynes pelasi yliopistokoripalloa Boisen osavaltionyliopistossa vuosina 2002–2004.


title: Aaron Haynes

text: Loppukesästä 2004 Haynes siirtyi kesällä USBL-sarjaa pelattuaan Suomen pääsarjassa pelanneeseen Pyrbasketiin. Haynes sai olkapäävamman 17. marraskuuta ja oli sivussa tammikuuhun asti, minkä ajan häntä sijaisti Marcus Smallwood. Haynes pelasi kauden loppuun Pyrbasketissa ja teki viimeisessä runkosarjaottelussaan Äänekosken Huimaa vastaan 38 pistettä sekä otti 16 levypalloa. Hän pelasi kauden runkosarjan 18,1 pisteen ja 8,8 levypallon ottelukohtaisilla keskiarvoilla ja onnistui kolmen pisteen heitoissaan 47,4-prosenttisesti ollen runkosarjan kolmanneksi tarkin heittäjä kaaren takaa.


title: Aaron Haynes

text: Kesän 2005 Haynes harjoitteli Portugalin pääsarjassa pelanneen Porton joukkueessa. Marraskuussa 2005 hän siirtyi Suomen I-divisioonassa pelanneeseen Forssan Koripoikiin. Haynes teki FoKoPossa 23,8 pistettä ja otti 12,6 levypalloa ottelua kohden.


title: Aaron Haynes

text: Suomen jälkeen Haynes pelasi muun muassa Libanonissa, Ruotsissa, Yhdistyneissä Arabiemiraateissa, Qatarissa ja Etelä-Koreassa, missä hän on ollut sarjan tähtipelaajia.


title: Aleksandr Dergatšov

text: Aleksandr Viktorovitš Dergatšov (, s. 27. syyskuuta 1996 Langepas, Venäjä) on venäläinen jääkiekkoilija, joka pelaa KHL-joukkue SKA Pietarissa. Hän pystyy pelaamaan keskushyökkääjänä sekä laidassa.


title: Kayanzan provinssi

text: Kayanzan provinssi on yksi Burundin 18 maakunnasta. Sen hallintokeskuksena Kayanzan kaupunki (21 767 as., VL2008). Burundin pohjoisosassa sijaitseva maakunta on tunnettu muun muassa kahvin ja teen tuotannostaan.


title: Kayanzan provinssi

text: Maakunnan pinta-ala on 1 233 neliökilometriä. Asukasluku on kehittynyt seuraavasti: 383 085 (VL1979), 443 116 (VL1990) ja 585 412 (VL2008). Vuonna 2013 maakunnassa arvioitiin asuvan 684 755 ihmistä.


title: Kayanzan provinssi

text: Maakunta on moniulotteisella köyhyysindeksillä (MPI) mitattuna eräs Burundin köyhimmistä maakunnista.


title: Kayanzan provinssi

text: Provinssi jakautuu yhdeksään kuntaan seuraavasti (väkiluku VL2008):


title: Kai Paananen

text: Kai Paananen (s. 1954) on suomalainen liikemies, joka omistaa SET Petrochemicals -öljynvälitysyhtiön sekä Southeast Trading -konsulttiyhtiön. Molemmat yhtiöt ovat Yhdysvaltain pakotelistalla, jonka tarkoitus on rajoittaa presidentti Vladimir Putinin lähipiiriin kuuluvien henkilöiden ja yhtiöiden toimintamahdollisuuksia. Myös Paananen itse on kyseisellä listalla. SET Petrochemicals on tilauslentoyhtiö Airfix Aviationin suurin omistaja. Myös Airfix Aviation on Yhdysvaltain pakotelistalla.


title: Kai Paananen

text: Paananen tutustui liikemies Gennadi Timtšenkoon 1980-luvulla. Hän edustaa Timtšenkoa Hartwall Arenan omistajayhtiön hallituksessa. SET Petrochemicals on rahoittanut Suomen Keskustan toimintaa ja Sauli Niinistön presidentinvaalikampanjaa. 2000-luvun alussa Southeast Trading konsultoi venäläistä Kinex Holding -yritystä Suursaareen kaavaillun turistikylän perustamisessa.


title: Kai Paananen

text: Helmikuussa 2016 uutisoitiin Paanasen tavanneen suomalaisia kansanedustajia (mm. Antti Kaikkonen) Pietarissa Jokereiden jääkiekko-ottelun yhteydessä.


title: Roman Rotenberg

text: Roman Borisovitš Rotenberg (s. 7. huhtikuuta 1981 Leningrad) on liikemies Boris Rotenbergin poika, jääkiekkoseura Jokerien hallituksen jäsen ja Hartwall Arenan omistajayhtiön hallituksen puheenjohtaja. Lisäksi hän omistaa osan KHL-seura SKA Pietarista ja on Gazprombankin varapääjohtaja (vastuualueena asiakkuustoiminta) ja hallituksen jäsen. Hän on yrittäjä, johtaja ja merkittävä urheiluvaikuttaja. Rotenberg on Venäjän jääkiekkoliiton ensimmäinen varapääjohtaja, Venäjän jääkiekkomaajoukkueen päämajan johtaja mukaan lukien analyyttinen ja tilasto-osastot; KHL:n hallituksen varapääjohtaja, SKA-jääkiekkoseuran varapääjohtaja ja hallituksen jäsen; Doktor sport -yrityksen (muun muassa Vitawin-brändi, urheiluravinteiden tuotanto ja myynti) sekä muiden urheilumarkkinoinnin, alan median puolella toimivien sekä urheiluvaatteita valmistavien yritysten perustaja.


title: Roman Rotenberg

text: Roman Rotenbergillä on Suomen ja Venäjän kansalaisuus, ja hän puhuu sujuvaa suomea. Heinäkuussa 2015 hänet asetettiin Yhdysvaltain pakotelistalle, jonka tarkoitus on vastustaa Venäjän politiikkaa Itä-Ukrainassa ja Krimin niemimaalla. Kommersant-lehden mukaan hänellä on myös Ison-Britannian kansalaisuus.


title: Roman Rotenberg

text: Rotenberg vietti osan lapsuudestaan ja nuoruudestaan Suomessa. Hän harrasti jääkiekkoa ja kirjoitti ylioppilaaksi Pohjois-Haagan urheilulukiosta.


title: Roman Rotenberg

text: Roman Rotenberg syntyi vuonna 1981 Leningradissa. Hänen äidillään Irina Harasella oli hyvä paikka kaupungin kauppalähetystössä, Romanin isä Boris Rotenberg oli ammattiurheilija, judoka, joka voitti useita Neuvostoliiton mestaruuksia ja opetti itsepuolustusta miliisiakatemiassa. Isänisä oli juutalaista sukua. Hän eteni johtajaksi Krasnaja Zarjan puhelintehtaalla Leningradissa. Äidinisä taas oli inkerinsuomalainen Mikko Haranen, kotoisin Toksovasta Leningradin alueelta. Boris ja Irina olivat kohdanneet juuri Toksovassa. Vuonna 1991 Romanin ja hänen pikkuveljensä Borisin vanhemmat päättivät lähteä inkeriläisinä paluumuuttajina Suomeen. Perhe asettui Helsinkiin.


title: Roman Rotenberg

text: Eremitaasin takana sijainneessa koulussa numero 204 suomea aiemmin opiskellut Roman aloitti Taivallahden ala-asteen kolmannelta luokalta. Suomessa hän jatkoi judo-harrastustaan: Romanin isä oli valmentanut poikaansa viisivuotiaasta saakka, vienyt hänet mukanaan urheiluleireille. Roman alkoi harrastaa 11-vuotiaana paikallisessa jääkiekkojoukkueessa. Ylä-asteen jälkeen hän kirjoitti ylioppilaaksi Pohjois-Haagan urheilulukiosta ja suunnitteli ammattijääkiekkoilijan uraa.


title: Roman Rotenberg

text: Vuonna 1999 hänen vanhempansa erosivat ja Romanin isä palasi Pietariin. Romanin omien sanojensa mukaan, urheilijan uran rakentaminen olisi ollut riskialtista. Hänen isänsä estelyistä huolimatta ja äitinsä vaatimuksesta Roman lähti opiskelemaan Englantiin. Ensin nuori Rotenberg luki vuoden kieltä valmentavalla kurssilla ja sitten pääsi opiskelemaan kansainvälistä liiketaloustoimintaa European Business School Londonissa, suoritti maisterin tutkinnon yritysjohtamisessa. Romanin valmistumisen jälkeen hänen isänsä ehdotti työuran jatkamista Barclays-pankissa, äiti taas odotti poikaansa takaisin Suomeen. V.2014 ilmoitettin, että Roman Rotenberg on Yhdistyneiden kuningaskuntien kansalainen. Hänellä on kolmen maan kansalaisuus.


title: Roman Rotenberg

text: Vuonna 2005 Rotenberg päätti palata Venäjälle sekä työllistyä muualle kuin oman isänsä ja Arkadi-setänsä yrityksiin. Nämä olivat jo siihen mennessä nousseet Venäjällä merkittäviksi yrittäjiksi ja SMP Pankin omistajiksi. Isänsä neuvosta Roman valitsi kaasu- ja öljyjätti Gazpromin viennistä vastaavan Gazprom Exportin, jolle olisi ollut hyötyä hänen kansainvälisistä suhteistaan ja hallitsemistaan vieraista kielistä. Työhaastattelussa hän tutustui Gazprom Exportin pääjohtaja , joka oli hänkin innokas jääkiekkoilija.


title: Roman Rotenberg

text: Vuonna 2009 Pietarin kansainvälisessä talousfoorumissa Rotenberg tutustui Gazprompankin edustajiin, siinä hän oli harjoittelemassa opiskeluvuosina vielä asuessaan Lontoossa. Pankkiin työllistymiseksi hän joutui käymään läpi Venäjän kansalaisuuden palauttamisprosessin, joka kesti kaikkiaan kolme vuotta, sekä hankkimaan venäläisen finanssi- ja rahoitusalan ammattitutkinnon. Myöhemmin hän väitteli taloustieteiden kandidaatiksi aiheesta Markkinatalouden mekanismien käyttöstrategiat liikunnassa ja urheilussa. Tällä hetkellä Romanilla on varapääjohtajan asema, hän vastaa suurten asiakkuuksien hoitamisesta.


title: Roman Rotenberg

text: Aleksandr Medvedev alkoi vuonna 2007 ajaa monikansallisen jääkiekon ammattilaisliigan KHL:n perustamista. Perustamishankkeen vetäjäksi määrättiin Gazprom Exportin ulkosuhteiden osasto, kaupallisten sopimusten hoitamista varten perustettiin KHL Marketing, Roman Rotenbergista tuli sen varapääjohtaja. 20.tammikuuta 2015 hän tuli KHL:n hallituksen jäseneksi.


title: Roman Rotenberg

text: Vuonna 2011 pietarilaisen jääkiekkoseura SKA:n johtokunnan puheenjohtaja Gennadi Timtshenko kutsui Roman Rotenbergin seuran hallituksen varapääjohtajaksi.